Apartman Skadarlija 2 Beograd - Balkan-inn apartmani\nVeoma moderan i prostran apartman za udoban smeštaj gostiju u centru Beograda u blizini popularne boemske Skadarlije i čuvene Bajlonijeve pijace. Za goste apartmana je obezbeđeno i parking mesto u dvorištu zgrade koje se vidi sa terase. Površina apartmana je 50 m2 i prilagođen je za udoban boravak do pet osoba.\nU spavaćoj sobi je smešten veliki bračni krevet širine 180 cm i jedan singl krevet širine 90cm, a u dnevnom boravku se nalazi ugaona garnitura koja se rasklapa u krevet za jednu odraslu ili dve manje osobe (dvoje dece). Na raspolaganju je besplatan WiFi internet, klima uređaj, LCD TV sa kablovskim kanalima, kuhinja sa posuđem za pripremu hrane i tosterom, i ostali sadržaj koji je neophodan za prijatan boravak u centru Beograda. Možete koristiti peglu sa daskom za peglanje, zatim tuš kabinu, fen za kosu i ostale elemente koji će vam u mnogome olakšati, i boravak u Beogradu učiniti prijatnim.\nStan na dan u srcu Beograda\nAtraktivna lokacija na kojoj se apartman u Beogradu nalazi, pruža brojne prednosti. Pa tako svi oni koji su posetioci našeg glavnog grada i traže stan na dan ili prenoćište, na pravom su mestu. Odlična povezanost gradskim saobraćajem sa ostalim gradskim celinama, zatim blizina mnogih važnih kulturno-istorijskih znamenitosti, trgova i ostalih bitnih mesta, učiniće da uvek budete u centru svih važnih gradskih dešavanja.\nKorišćenje parkinga je potrebno najaviti i dogovoriti cenu po danu ili za period za koji je potreban parking.


PROJEKTI ZA DVA MILIONA EVRA\nMinistarstvo privrede i Evropska agencija za rekonstrukciju raspisali su konkurs za finansiranje projekta podsticaja razvoja malih i srednjih preduzeca, koji se realizuje uz finansijsku podršku Evropske unije, a preko Fonda za razvoj preduzeca i inovacija. Predvideno je da u ovaj projekat bude uloženo više od dva miliona evra. Maksimalni iznos sredstava za projekat koji se bavi razvojem preduzeca je sto hiljada evra, a minimalni 25 hiljada evra, dok ce u projekat koji se bavi razvojem inovacija maksimalno biti uloženo 150 hiljada evra, a minimalno 25 hiljada evra. Prijave mogu podneti neprofitne organizacije i u tom slucaju iznos donacije može da pokrije do 90 odsto troškova projekta, a kada je rec o profitnim preduzecima, donacije pokrivaju se 75 odsto troškova.\nPrema recima Zore Simovic, zamenika ministra privrede, ciljevi Fonda za dodelu novcanih sredstava su podržavanje stvaranja veceg broja novih privrednih subjekata i rast postojecih preduzeca, kao i poboljšanje njihove efikasnosti i konkurentnosti.\n- Prošle godine je posredstvom Fonda za razvoj odobreno cetiri milijarde dinara od cega je 85 odsto otišlo malim i srednjim preduzecima - podsetila je Simovic na jucerašnjoj konferenciji za novinare. Kristos Gofas, šef operacija Evropske agencije za rekonstrukciju u Srbiji, naglasio je da ovaj projekat predstavlja deo šireg programa za razvoj preduzeca i preduzetništva koje EU finansira ukupnim budžetom od 4,5 miliona evra.\n- Nema boljih mogucnosti za Srbiju nego u sektoru malih i srednjih preduzeca, jer je to sektor sa velikim potencijalom - istice Gofas.\nDragan Povrenovic, zamenik ministra nauke i zaštite životne sredine, ukazao je na neophodnost povezivanja inovativnih aktivnost sa privredom, jer to povecava stepen konkuretnosti proizvoda. On je podsetio da se u zemljama EU za inovaciju i istraživacki rad izdvaja dva odsto BDP plus dva odsto iz privrede, dok ce u Srbiji taj procenat tek u sledecoj godini dostici 0,5 odsto BDP. DANAS.


Smernice za uključivanje civilnog društva\nŠef Delegacije EU u Srbiji Majkl Devenport je istakao da podrška organizacijama civilnog društva u Srbiji ostaje jedan od prioriteta EU.\nVlada Srbije usvojila je smernice za uključivanje organizacija civilnog društva u proces donošenja odluka, a kako je danas najavila šefica kancelarije za saradnju sa civilnim društvom Ivana Ćirković u pripremi je i donošenje priručnika sa modelima saradnje, kao i izmena Zakona o državnoj upravi.\nUz ocenu da smernice za uključivanje civilnog društva u poces donošenja propisa predstavljaju još jedan korak ka pridruživanju Srbije EU, šef Delegacije EU u Srbiji Majkl Devenport je istakao da podrška organizacijama civilnog društva u Srbiji ostaje jedan od prioriteta EU. Na današnjem predstavljanju smernica o uključivanju civilnog društva u proces donošenja odluka Devenport je rekao da one uvode novu praksu u rad javne uprave po uzoru na EU i Savet Evrope:\n"Nadamo se da će ovaj dokument usmeriti državnu upravu na ovo sistemsko uključivanje organizacija civilnog društva u ranoj fazi donošenja odluka koje su važne za celo društvo. To podrazumeva proces planiranja i izrade propisa, ali takođe i praćenje njihove primene."\nGovoreći o značaju civilnog sektora u pregovorima Srbije i EU, šefica Pregovaračkog tima Srbije Tanja Miščević je ocenila da je učešće organizacija civilnog društva noseći element pregovaračkog procesa. Istovremeno, kaže Miščević, smernice su i odraz svega što se dešava u procesu pridruživanja Srbije EU:\n"Proces evropskih integracija nije proces samo jedne vlade. Ona je odgovorna za njega, ali ga radi u jednom širem kontekstu. Radi ga za sve nas društvo, kao takvo. I tu, bez povratne informacije, bez učešća i partnerstva civilnog društva ne možemo biti dobri ni uspešni."\nMinistarka građevinarstva Zorana Mihajlović je navela da se zalaže da smernice budu obavezne, jer u procesu donošenja zakonskih akata organizacije civilnog društva mogu da budu pokretači promena. A kako je najavila direktorka Vladine Kancelarije za saradnju sa civilnim društvom Ivana Ćirković, osim smernica biće napravljen i priručnik s jasnim modelima saradnje, kao i Predlog izmena i dopuna Zakona o državnoj upravi u vezi sa odnosima državnih organa i civilnog društva.


Dizel agregati - Marning - ugradnja i servis dizel agregata za struju\nFirma "Marning - Petrović"d.o.o. - bavi se prodajom novih i polovnih dizel elektro agregata na koje daje garancije, kako za nove, tako i za polovne servisirane agregate.\nTo podrazumeva nabavku i obezbeđivanje potrebnih rezervnih delova kao i servis.\n"Marning - Petrović" vrši i servisiranje svih vrsta tipova novih i polovnih dizel elektro agregata na koje daje garanciju na servis i ugrađene delove.\nServisiranje vršimo na terenu servisnim vozilima sa svim potrebnim delovima.\nRedovno održavanje agregata od strane naše firme omogućava sigurnost i pouzdanost vašeg agregata, kao i produžetak veka trajanja i njegove ukupne vrednosti.\nKontrola kontakata na generatoru i komandnom ormanu\nVršimo zamenu starih agregata za nove kao i zamenu slabijih agregata za agregate jače snage. Takodje, većih za manje i obrnuto uz garanciju. Vršimo ugradnju i povezivanje kao i demontažu postojećih. Sve to uz garanciju na izvedene radove i ugrađene delove ako je servis postojećih u pitanju.\nVršimo sve oblike servisa, velikog i malog, sa originalnim delovima koje propisuje proizvođač istog. Serviseri su uvek mobilni i dostupni 24 časa. Svojim vozilima dolazimo na intervenciju sa svim potrebnim rezervnim delovima.\nVršimo montažu agregata na željeno mesto kao i demontažu postojećeg. Agregat može biti u ručnom režimu rada, kao i u kompletu sa automatikom koja kontroliše rad celog agregata. Automatika kontroliše temperaturu, pritisak ulja, nivo goriva u rezervoaru, nivo rashladne tečnosti.\nVršimo i dostavu samog agregata na željenu lokaciju.\n"Torpedo", "Končar", "Uljanik", "Emsa", "Perkins", "Iveco", "CAT", "Deutz"\nDEA Torpedo 125kw\nDEA Torpedo 180kw\nKomandni orman R.Končar\nDEA Caterpilar kontejnerski


Alijev: Pozicija Rusije oko Nagorno-Karabaha odgovorna, uloga Turske će nadalje biti važna - Sputnjik Srbija\n09:48 21 Oktobar 2020\n15:49 05.10.2020 Preuzmite kraći link\nSukob u Nagorno-Karabahu (322)\nOdnosi Bakua i Moskve su na visokom nivou a pozicija Rusije prema aktuelnoj situaciji u Nagorno-Karabahu je odgovorna, kaže predsednik Azerbejdžana Ilham Alijev.\n„U ovom momentu saradnja s Rusijom u brojnim oblastima je na veoma visokom nivou. Odnosimo se jedni prema drugima kao prema strateškom partneru, što je potkrepljeno i potpisanim dokumentima. U konkretnom slučaju Rusija se ponaša kao velika i odgovorna zemlja. Iz Rusije stižu pozitivna saopštenja i uzdržane izjave“, rekao je Alijev u intervjuu za tursku TV „Aber“.\nJermenija, prema njegovim rečima, nastoji da uvuče Rusiju u konflikt.\n„Jermenija otvara vatru na lokacije u Azerbejdžanu sa svoje teritorije. Da bismo mi, kao odgovor, otvorili vatru na teritoriju Jermenije i da bi Jermenija zatražila pomoć ODKB, konkretno od Rusije“, kaže azerbejdžanski predsednik.\nOn je rekao i da su izjave predsednika Francuske Emanuela Makrona o deeskalaciji sukoba u Nagorno-Karabahu neprihvatljive i da Pariz „sebe udaljava“ od procesa normalizacije situacije.\nFrancuska je, uz Rusiju i Ameriku, koopredsedavajuća Minske grupe OEBS koja se bavi pitanjem normalizacije situacije u Nagorno-Karabahu.\n„Tokom čitavog procesa nismo pravili razlike među kopredsedavajućim. Više puta sam u svojim zvaničnim obraćanjima rekao da imamo veze sa svakom od zemalja. Prirodno, nivo tih veza se razlikuje ali ne pravimo razliku među njima. I do najnovijih događaja sve te zemlje su imale isti stav, bile su neutralne“, rekao je on.\nMeđutim, „čitav niz Makronovih izjava u vezi sa Azerbejdžanom i Turskom i sukobom u Nagorno-Karabahu je neprihvatljiv“, ističe Alijev.\n„Francuska kao da sama sebe udaljava od Minske grupe OEBS“, kaže on.\nKada je reč o posrednicima, Alijev kaže da za prekid vatre moraju da postoje garancije o „povlačenju jermenske vojske“ sa te teritorije.\n„Da bi došlo do prekida vatre kopredsednici Minske grupe OEBS moraju dati garancije o povlačenju jermenske vojske sa okupiranih teritorija“, naveo je predsednik Azerbejdžana.\nKako je rekao, Turska mora da učestvuje u procesu normalizacije.\n„Turska je važan igrač u regionu, sused je Azerbejdžana, sused Jermenije. U daljem mirovnom procesu, a do toga će doći, uloga Turske, prema mom mišljenju, biće veoma važna“, zaključio je Alijev.\nuloga, Turska, Rusija, Nagorno-Karabah, Alijev, Azerbejdžan


Srpsko narodno pozorište Novi Sad najavilo je da će u različitim delovima srpske Atine tokom policijskog časa za prvomajske praznike organizovati seriju mini koncerata.\nLiman, Podbara, Novo naselje, Bulevar oslobođenja lokacije su na kojima će uz popularne operske klasike i numeru Bella Ciao nastupiti osam članova orkestra, dvoje solista i dirigent iz Italije. Svaki koncert trajaće pola sata i biće znak izvedeni u znak zahvalnosti za sve one koji su neumorno radili tokom policijskih časova i karantina.\n“Ne možemo da očekujemo da ćemo sutra vratiti u sale, kao da se ništa nikada nije desilo, ali možemo da se vratimo korenima pozorišta i muzike, možemo da se vratimo publici”, navodi se u saopštenju Srpskog narodnog pozorišta.\nAleksandar Stankov, direktor SNP kaže da je kultura od velike važnosti za zdravlje i život i osvrće se na numeru Bella Ciao koju su umetnici SNP snimili na samom početku karantina:\n“Bella ciao nam je otvorila vrata sveta i jedno pozorište iz Srbije bila je svetska vest, slično je bilo i sa prvim ikada online izvođenjem sa skoro 60 adresa sveta, a za svetski dan pozorišta doneli smo umetnost na kućne adrese, u izuzetno emotivnim okolnostima i verujemo da je vreme da nešto slično ponovimo,” kaže Stankov.\nTags: SNP Novi Sad, Srpsko narodno pozorište Novi Sad


Džeko kandidat za Šestoaprilsku nagradu – FK Željezničar\nDžeko kandidat za Šestoaprilsku nagradu\nUdruženje Obrazovanje gradi BiH kandidiralo je Edina Džeku za najveće priznanje Grada Sarajeva – Šestoaprilsku nagradu.\nKandidatura, čiji je nosilac Udruženje gradi BiH, dobila je podršku UNICEF-a, čiji je Edin ambasador, zatim Olimpijskog komiteta BiH, te N/FSBiH, Saveza sjedeće odbojke BiH, a naposljetku i Federalnog ministarstva za sport i kulturu.\n– Zaista sam uzbuđen činjenicom da ću biti jedan od kandidata za Šestoaprilsku nagradu. Mnogi me pitaju zašto mi je toliko bitna nagrada od Sarajeva, kada sam već dobio toliko nagrada sa područja cijele države, na što im kažem kako bi nagrada od mog grada za mene bila nešto posebno. Najteže je biti prihvaćen od sredine u kojoj živiš, a kada se to desi, onda znaš da si nešto postigao u životu. Volim Sarajevo i uvijek mu se rado vraćam i hvala Udruženju, koje me je prepoznalo kao čovjeka koji zaslužuje ponijeti tu nagradu, kazao je Edin Džeko, izdanak naše fudbalske škole.\nU obrazloženju zbog čega Upravni odbor Udruženja Obrazovanje gradi BiH kandiduje Edina Džeku, između ostalog se kaže:\nEdin Džeko rođen 17. marta 1986. u Sarajevu, u svijesti građana, a posebno mladih Sarajeva, BiH, pa i među svjetskom sportskom javnošću, prihvaćen je kao ličnost koja plijeni visokim moralom, etičnošću i filantropijom. Ovaj mladi čovjek je već doživio najveću satisfakciju promocijom 2009. godine za ambasadora UNICEF-a, jer je od ove međunarodne institucije prepoznat kao osoba koja, svojom pojavom i djelima, veoma pozitivno djeluje na sportskom polju, u društveno-humanom angažovanju, propagiranju ljudskih vrijednosti, ljubavi za druge i drugačije. Postao je idol mladih zbog pozitivnog karaktera, vedrog duha i bliskosti, kako sa vršnjacima, tako i sa starijima. Gdje god i kada god djeluje u javnosti, jasno daje do znanja da voli Sarajevo i BiH.\nEdin Džeko spada u onu vrstu mladih Bosanaca i Hercegovaca koji su snažnom voljom i samopregornim radom dostigli sportske uspjehe dostojne poštovanja u BiH i na svjetskom nivou. Na taj način prenosi pozitivnu sliku o rodnom gradu i svojoj državi BiH. Kao plemenit čovjek i izvanredni humanista učestvovao je u velikom broju akcija u pomaganju djeci, mladima i starijim koji se nalaze u teškim zdravstvenim i materijalnim problemima. Sve ovo Edin čini ne želeći da mu se zahvaljuje, jer se drži kineske narodne mudrosti: “Jedno jedino – “Evo ti” vrijede više nego deset “Neka ti nebo pomogne!””.\nNa zelenom tepihu Džeko je virtuoz, a u svakodnevnom životu humanista, dobročinitelj, ljubimac i malih i malo većih i starijih, stoji u tekstu kojim se Udruženje Obrazovanje gradi BiH obratilo Gradskoj upravi Grada Sarajeva.\nFudbalski klub Željezničar, u kojem je Edin Džeko napravio svoje prve fudbalske korake, također podržava kandidaturu našeg istaknutog ambasadora, te mu želimo da i osvoji laskavo prizanje, koje je sasvim sigurno zaslužio.


Svjetska banka upozorava BiH: Penzije vojnicima ugroziće fondove – Informer\nSvjetska banka upozorava BiH: Penzije vojnicima ugroziće fondove\nSvjetska banka upozorila je da isplate penzija pripadnicima Oružanih snaga BiH, koji su prijevremeno penzionisani sa 35 godina starosti, može ozbiljno ugroziti entitetske penzione fondove te da takve penzije nisu u skladu sa najboljim međunarodnim praksama.\nU pismu Svjetske banke, koje je upućeno Vjekoslavu Bevandi, predsjedavajućem Savjeta ministara BiH, Nikoli Špiriću, ministru finansija i trezora BiH, te entitetskim ministrima finansija Zoranu Tegeltiji i Anti Krajini, navodi se da tek onda kada pojedinci dostignu godine života za redovno penzionisanje treba da primaju penziju.\nOko 1.500 pripadnika OS BiH koji su napunili 35 godina starosti steklo je pravo na prijevremene penzije u septembru 2010. godine kada je Parlamentarna skupština BiH usvojila izmjene i dopune Zakona o službi u OS BiH.\nOvaj zakon izazvao je burne polemike među poslanicima iz RS i FBiH jer je oblast PIO nadležnost entiteta, a podršku je, ipak, dobio u jeku predizborne kampanje.\n“Najbolje međunarodne prakse ne uključuju davanje doživotne penzije pojedincima, koji ne mogu biti unaprijeđeni u viši vojni čin, naročito ako su te osobe starosti 35 godina”, poručili su iz Svjetske banke.\nDodaju da se ovakve osobe mogu prekvalifikovati, te im treba omogućiti dodatnu edukaciju ili eventualno otpremninu, kao i neku vrstu prednosti na konkursima za novi posao.\n“Tek kad ti pojedinci dostignu godine života za redovno penzionisanje, treba da primaju penziju iz penzionog fonda”, pojašnjavaju u Svjetskoj banci, odakle predlažu da se ovaj segment uskladi sa najboljim međunarodnim praksama.\nSudeći po tumačenju Svjetske banke, ovaj problem bi trebalo da riješe poslanici i delegati Parlamentarne skupštine BiH koji su i donijeli zakon neusklađen sa najboljim međunarodnim praksama.\nIstovremeno dok se vrši prepiska između nadležnih ministarstava u BiH i međunarodnih finansijskih organizacija, iz Zavoda MIO/PIO FBiH isplaćuju se akontacije bivšim pripadnicima OS BiH iz ovog entiteta u visini 310 KM, dok u RS ovakvih isplata nema jer za to ne postoji zakonski osnov.\nNakon protesta otpuštenih vojnika prije nekoliko mjeseci sklopljen je sporazum između Nermina Nikšića, federalnog premijera, i Sulejmana Tihića, zamjenika predsjedavajućeg Doma naroda Parlamentarne skupštine BiH, sa predstavnicima Udruženja otpuštenih vojnika na osnovu kojeg Zavod PIO FBiH isplaćuje ove penzije.\n“Ono što po svaku cijenu treba izbjeći je da penzioni fondovi, odnosno sadašnji radnici i penzioneri nose teret ove odluke bez pokrivenih troškova. Sada je penzioni fond pogođen velikim omjerom zavisnosti, odnosno malim brojem osiguranika i velikim brojem penzionera. Dodavanje novih prijevremenih penzionera bez odgovarajućeg finansijskog pokrića ugrozilo bi i bez toga krhke penzione fondove”, upozoravaju iz Svjetske banke.\nU Fondu PIO RS juče su rekli da ne postoji zakonski osnov za isplatu ovih penzija te da prijevremeno penzionisanje vojnika OS BiH nije dobro rješenje jer sve zemlje u svijetu, uključujući i RS, sprovode reforme penzionog sistema i povećavaju granice za odlazak u penziju.\nNa koji način će biti prevaziđen ovaj problem u ovogodišnjem budžetu juče nismo uspjeli saznati u Ministarstvu finansija i trezora BiH, gdje se još radi na nacrtu budžeta.\nInače, isplata penzija za bivše vojnike OS BiH bila je jedna od tema na sastanku ministra Špirića sa šefom Misije Međunarodnog monetarnog fonda (MMF) za BiH Kostasom Hristuom, koji je kazao da je “cilj postojećeg stendbaj aranžmana bio da se obezbijedi održivost penzionog sistema, a ne uvođenje novih zakonskih rješenja koja će omogućiti prijevremeno penzionisanje”.\nNa sjednici Fiskalnog savjeta BiH održanoj u srijedu jednoglasno je odlučeno da se ide u pregovore sa MMF-om zbog novog aranžmana. Uslovi postojećeg aranžmana sa MMF-om bili su vezani za revizije boračkih prava, beneficiranih penzija, ali i povlastica u administracijama, koji znatno opterećuju budžete, pišu Nezavisne novine.\nZenica: SMS-om javio supruzi da će ubiti kćerke i sebe


Intenziviranje saradnje između Velike Kladuše i Inđije - Općina Velika Kladuša\nIntenziviranje saradnje između Velike Kladuše i Inđije\nNačelnik Općine Velika Kladuša Fikret Abdić predvodio je delegaciju koja je posjetila protekle sedmice općinu Inđija u Srbiji. U nastavku produbljivanja odnosa dvije općine razgovarano je o konkretnoj privrednoj saradnji. Shodno tome delegacija iz Velike Kladuše posjetila je najznačajnije privredne subjekte na inđijskoj ali i staropazovačkoj teritoriji.\nPredsjednik općine Inđija Vladimir Gak upoznao je delegaciju iz BiH o svim aktuelnim radovima koje se izvode u cijeloj općini i planovima za naredne godine. Osim industrijskih zona i kompanija koje posluju, Kladušani su posjetili i javna preduzeća odgovorna za održavanje čistoće i snabdijevanje vodom.\nPored inđijskih, Kladušani su posjetili privrednike iz susjedne općine Starа Pazovа, a upriličen je i prijem kod predsjednika Đorđa Radinovića.\nDelegacija iz Velike Kladuše svoj boravak u Inđiji iskoristla je i za susret sa Kladušanima rodom iz Bosanske Bojne, Glinice i Stabandže koji već godinama žive u toj općini.


Bela kuća: Bajden želi novi telefonski razgovor s Putinom - 11.02.2022, Sputnik Srbija\nBela kuća: Bajden želi novi telefonski razgovor s Putinom\nAmerika i dalje vidi nagoveštaje eskalacije krize oko Ukrajine i nagomilavanje novih ruskih snaga na granici sa Ukrajinom, rekao je savetnik američkog... 11.02.2022, Sputnik Srbija\nKako tvrdi Salivan, Rusija je stanju da svakog časa pokrene veliku vojnu operaciju protiv Ukrajine i ako se to bude desilo ona će početi "verovatno od vazdušnih i raketnih napada" a potom bi usledila kopnena operacija."Želim da bude kristalno jasan. Mi ne kažemo da je odluka doneta, da je ruski predsednik doneo konačnu odluku", istakao je Salivan.Dodao je i da američke snage raspoređene u Evropi neće ulaziti u sukob sa Rusijom u slučaju eskalacije.Oni će braniti saveznike u NATO, dodao je Salivan.Najbrži način za razrešenje krize je deeskalacija i demobilizacija sa ruske strane, dodao je američki zvaničnik.Salivan je ponovio da Vašington poziva sve svoje državljane u Ukrajini da odmah napuste zemlju.Kako je rekao, SAD ne razmatraju mogućnost uvođenja preventivnih sankcija protiv Rusije zbog Ukrajine.Govorio je i o telefonskom razgovoru Bajdena sa liderima sa druge strane Atlantika."Predsednik je ima razgovor sa ključnim saveznicima i partnerima u cilju koordinacije naših pristupa po pitanju ove krize. Učestvovali su: Velika Britanija, Francuska, Nemačka, Italija, Kanada, Poljska, Rumunija, generalni sekretar NATO i predsednica EK", rekao je Salivan.Zapad poslednjih meseci intenzivno optužuje Rusiju da se sprema za invaziju na Ukrajinu zbog čega je, kako navode, na granici sa Ukrajinom nagomilala vojne snage.U Moskvi to negiraju ističući da tako nemaju nameru da napadnu Ukrajinu a da Zapad to koristi kao bi još više približio vojne snage i tehniku NATO ruskim granicama.\nsvet – politika, svet, politika, rusija, ukrajina, amerika, džejk salivan\n21:10 11.02.2022 (Osveženo: 21:29 11.02.2022)\nAmerika i dalje vidi nagoveštaje eskalacije krize oko Ukrajine i nagomilavanje novih ruskih snaga na granici sa Ukrajinom, rekao je savetnik američkog predsednika za nacionalnu bezbednost Džejk Salivan. On je rekao i da u Beloj kući očekuju da će se predsednik Džozef Bajden uskoro čuti telefonom sa ruskim liderom Vladimirom Putinom.\n„Kao što smo u ranije govorili sada je takav trenutak kada do invazije može doći u svako momentu, ako predsednik Vladimir Putin da takvo naređenje. Bez obzira na spekulacije o tome da se to može desiti tek posle Olimpijade, reći ću jasno da može da dođe do toga i tokom Olimpijskih igara“, rekao je Salivan na brifingu za novinare.\nKako tvrdi Salivan, Rusija je stanju da svakog časa pokrene veliku vojnu operaciju protiv Ukrajine i ako se to bude desilo ona će početi "verovatno od vazdušnih i raketnih napada" a potom bi usledila kopnena operacija.\n"Želim da bude kristalno jasan. Mi ne kažemo da je odluka doneta, da je ruski predsednik doneo konačnu odluku", istakao je Salivan.\nDodao je i da američke snage raspoređene u Evropi neće ulaziti u sukob sa Rusijom u slučaju eskalacije.\nOni će braniti saveznike u NATO, dodao je Salivan.\nNajbrži način za razrešenje krize je deeskalacija i demobilizacija sa ruske strane, dodao je američki zvaničnik.\nSalivan je ponovio da Vašington poziva sve svoje državljane u Ukrajini da odmah napuste zemlju.\n„Nastavljamo da smanjujemo broj zaposlenih u ambasadi u Kijevu, Pozivamo sve naše državljane da napuste zemlju. Ne možemo da predvidimo budućnost. Ali, rizik je veliki“, rekao je Salivan i dodao da Amerika neće rizikovati živote svojih vojnika zbog Amerikanaca koji ostanu u Ukrajini.\nKako je rekao, SAD ne razmatraju mogućnost uvođenja preventivnih sankcija protiv Rusije zbog Ukrajine.\nGovorio je i o telefonskom razgovoru Bajdena sa liderima sa druge strane Atlantika.\n"Predsednik je ima razgovor sa ključnim saveznicima i partnerima u cilju koordinacije naših pristupa po pitanju ove krize. Učestvovali su: Velika Britanija, Francuska, Nemačka, Italija, Kanada, Poljska, Rumunija, generalni sekretar NATO i predsednica EK", rekao je Salivan.\nZapad poslednjih meseci intenzivno optužuje Rusiju da se sprema za invaziju na Ukrajinu zbog čega je, kako navode, na granici sa Ukrajinom nagomilala vojne snage.\nU Moskvi to negiraju ističući da tako nemaju nameru da napadnu Ukrajinu a da Zapad to koristi kao bi još više približio vojne snage i tehniku NATO ruskim granicama.\nPatrušev: Rusija ne predstavlja pretnju Ukrajini i ne želi rat\n30 Januar, 09:19


Kreće obuka vatrogasaca - Dnevni list Danas\n18. jul 2018.\nPočetna » Novo » Društvo\nKreće obuka vatrogasaca\nPotpredsednik Vlade Republike Srbije i ministar unutrašnjih poslova dr Nebojša Stefanović obišao je polaznike prve klase osnovne obuke pripadnika vatrogasno-spasilačkih jedinica.\n0Piše: DanasOnline 20. januara 2018. 10.19\n“Danas smo u sedištu Uprave za vanredne situacije u Beogradu razgovarali sa mladim polaznicima, koji će nam se uskoro pridružiti u redovima Ministarstva unutrašnjih poslova. Tokom ove godine primićemo oko 150 vatrogasaca-spasilaca na teritoriji čitave Srbije i time popraviti stanje u našim jedinicama, što će naravno doprineti da građani budu bolje zaštićeni”, rekao je ministar Stefanović.\nOn je podsetio da je posao vatrogasaca izuzetno težak i da su oni svakodnevno izloženi različitim izazovima i opasnostima.\n“Ovi mladi ljudi su svesni toga, ali su se sa velikim zanimanjem i odlučnošću opredelili za ovaj poziv i video sam da su spremni da uče i da se obučavaju kako bi postali pripadnici vatrogasno-spasilačkih jedinica”, rekao je ministar.\nOsnovna obuka budućih vatrogasaca, koji su se prijavili na konkurs koji je Ministarstvo raspisalo prošle godine i prošli selekcije, kao i sam prijem na osnovu raspisanog konkursa realizuju se prvi put u istoriji, od objedinjavanja svih teritorijalnih vatrogasnih jedinica u sastav MUP-a 1992. godine.\n“Nastavljamo i sa opremanjem celokupnog Sektora za vanredne situacije. Stiglo je prvih 800 kompleta zaštitnih uniformi za vatrogasce-spasioce, koje smo nabavili, ali ćemo isto tako raditi i na nabavci novih vozila. Time pokazujemo da poštujemo ljude koji rade najsloženije poslove, ali i da hoćemo da Srbija bude potpuno spremna za sve izazove”, rekao je Stefanović.\nKrastače i gatalinke\nSvi za Island\nPodzemni ili nadzemni metro?\nČisto deklarativni opstanak


Putin i Makron pozvali na prekid vatre u Karabahu - 01.10.2020, Sputnik Srbija\nPredsednici Rusije i Francuske, Vladimir Putin i Emanuel Makron, razgovarali su telefonom o situaciji u Nagorno-Karabahu i Belorusiji, saopštila je pres-služba... 01.10.2020, Sputnik Srbija\nsvet, vesti, rusija, vladimir putin, emanuel makron, belorusija\nTelefonski razgovor održan je na inicijativu francuske strane. Kako je naveo Kremlj, šefovi dve države „osudili su oštro pogoršanje situacije u zoni sukoba u Nagorno-Karabahu, a takođe izrazili zabrinutost zbog trenutnih borbenih dejstava“.\nPutin i Makron su pozvali strane u sukobu na što skoriji i potpuni prekid vatre i deeskalaciju napetosti.\n„Istaknuto je da ne postoji alternativa političko-diplomatskim metodama rešavanju krize u Nagorno-Karabahu. U tom kontekstu razmotreni su konkretni parametri dalje saradnje, pre svega u formatu Minske grupe OEBS-a“, navodi se u saopštenju Kremlja.\nOsim toga, lideri su ponovo razgovarali o situaciji u Belorusiji, a Putin je ponovo potvrdio „principijelan stav o neprihvatljivosti bilo kakvih pokušaja mešanja u unutrašnje stvari suverene države i spoljnog pritiska na legitimne vlasti“.


Predstavljen program 14. Beogradskog festivala igre : Nadlanu.com\nObjavljeno 9. mar 2017. / 18:00:37\nPod sloganom "Velika igra", jedan od najvažnijih festivala umetničke igre u svetu, u okviru svog četrnaestog izdanja od 24. marta - 11. aprila, predstavlja publici izuzetan izbor naslova. Ukupno 15 kompanija iz 10 zemalja, sa radovima 20 renomiranih koreografa, biće predstavljeno u Beogradu i Novom Sadu. Deo manifestacije je i revija filmova Dani igre u Kinoteci, brojne radionice, majstorski kursevi i izložbe, kao i gostovanje predstave "Brodski/Barišnjikov" u režiji Alvisa Haramanisa i izvođenju slavnog Mihaila Barišnjikova (23, 24 i 25 april).\nNa samom početku, Festival je osvojio nagradu Fonda Jelena Šantić, a UNESCO ga je proglasio vodećim kulturnim projektom Jugoistočne Evrope (2006), nakon čega je usledio prijem u Svetsku plesnu alijansu (WDA ITI UNESCO). Godine 2011., festival je realizovan pod pokroviteljstvom Predsednika Republike, i dobio priznanje Zvezda Beograda od Agencije za Evropske integracije. Berlinski časopis Ballet Tanz, je 2012. godine najavio Beogradski festival igre kao "najreprezentativniju manifestaciju starog kontinenta" i "plesnog trendsetera". Deseta edicija manifestacije obeležena je predstavljanjem monografije Decadance u izdanju Službenog glasnika. Pet godina zaredom, Beogradski festival igre se realizuje u saradnji sa Delegacijom EU u Srbiji, a od svoje dvanaeste edicije pod pokroviteljstvom Ministarstva kulture Republike Srbije.\nKao glavni partner Beogradskog festivala igre, Vip mobile je uveo prepoznatljiv model ulaganja velikih kompanija u kulturu, dok zajednički kreiran slogan "Komunikacija u pokretu", oslikava snagu desetogodišnje saradnje. Kroz različite projekte, među kojima su najznačajniji nagrada "Vip poziva" i priznanje "Vip iskorak", kao i projekat za mlade "Vip talenti", Vip doprinosi razvoju umetničke igre u Srbiji.


Nemački ekonomisti za odlazak u penziju posle 67. godine\nBeta 29. juna 2016. 12:35\nVelika većina nemačkih profesora ekonomije (61 odsto) podržava podizanje starosne granice za penzionisanje na iznad 67 godina, pokazalo je novo istraživanje.\nDa granica za penzionisanje treba da bude 67 godina, kao sada, smatra 37 odsto ekonomista dok nepunih 2 odsto misli da treba da bude vraćena na 65 godina, saopštio je danas ugledni nemački institut Ifo.\nVećina ekonomista u Nemačkoj zalaže se ili za povezivanje granice za penzionisanje sa očekivanim životnim vekom ili za starosnu granicu za penziju izmedju 68 i 70 godina.\nU ovomesečnom istraživanju panela ekonomista instituta Ifo i lista Frankfurter algemajne cajtung učestvovali su profesori ekonomije sa nemačkih univerziteta koji su odgovarali na pitanja o granici za odlazak u penziju, održivosti penzijskog sistema i reformi.\nS obzirom na demografske promene u Nemačkoj, pitanje penzija vratilo se u političke debate i svakako bi moglo postati ključno pred izbore za Bundestag 2017. godine.\nTo pitanje takodje je značajno za javne finansije jer su penzije najveća stavka u rashodima u nemačkom saveznom budžetu. Veći deo te potrošnje ide na subvencionisanje univerzalne penzijske šeme.\nKako je saopštio institut Ifo, 66 odsto članova panela potpuno se slaže da je „uvodjenje starosne granice od 63 godine bez odbitka od penzije posle 45 godina uplaćivanja doprinosa greška ekonomske politike“. Sa tim se delimično slaže 19 odsto učesnika u istraživanju.\nIza takvog rezultata krije se činjenica da se velika većina ekonomista ne slaže sa stavom da je sadašnji penzioni sistem „postavljen da bude održiv i da može da garantuje penzije dovoljno visoke za život“.\nKao instrumet za održivo finansiranje penzionog sistema na dugi rok 85 odsto anketiranih vidi podizanje granice za odlazak u penziju. Kao drugi faktori navode se niže penzije (35 odsto ekonomista), povećanje penzijskih doprinosa i poreza (24 odsto).\nKada je reč o reformi penzijskog sistema, ekonomiste su pitali da li su za opciju obaveznih privatnih ili korporacijskih penzijskih planova. Stavovi su podeljeni i 42 odsto se potpuno ili delom slaže da to treba da bude obavezno za sve, isti procenat se ne slaže a ostali su neodlučni.\nNa pitanje da li broj dece koju neko ima treba da utiče na visinu njegove penzije 55 odsto ispitanika je odgovorilo da se potpuno ili delom slaže za uvodjenje te opcije a 32 odsto je potpuno ili delom protiv.


Novi Sad - Evropska prestonica kulture - Stranica 69 od 113 - Evropska prestonica kulture je najveći projekat Evropske unije u oblasti kulture. Prestižna titula se dodeljuje od 1985. godine, a 2020. će po prvi put biti dostupna i gradovima iz zemalja kandidata.\nJedinstveni Doček 7527. u „srpskoj Atini“\nJedinstvenost i raznovrsnost – dva su ključna epiteta sinoćnjeg Dočeka 7527. u Novom Sadu. Povezujući srpsko kulturno nasleđe sa nematerijalnom kulturnom baštinom Evrope, Novi...\nSvetski vitruoz na violini Robi Lakatoš za Doček 7527. u Novom Sadu\nOn svojom svestranošću, autentičnošću i posebnom veštinom spaja klasičnu, džez i narodnu muziku i ostavlja bez daha publiku širom planete. U Srpskom narodnom pozorištu...\nDoček 7527. na 40 lokacija u gradu\nDa je kultura način života i da se bogatstvo različitosti oduvek negovalo u Novom Sadu, dokaz je tome da će Novosađani i njihovi gosti...\nDoček 2019: Novi Sad omladinska prestonica kulture\nNovi Sad je ušao u 2019. godinu kao Omladinska prestonice Evrope. Doček organizovan na pet lokacija u centru grada bio je u znaku mladih....\nPočela prodaja ulaznica za programe u okviru proslave Dočeka 7527.\nObavešavamo vas da od danas, 31. decembra počinje prodaja karata za koncerte koji će se odvijati 13. januara, u sklopu Dočeka 7527. a koji...\nU Pečuju, gradu koji je 2010. godine bio Evropska prestonica kulture, održana je međunarodna konferencija Europe’s capital is culture. Konferencija je bila posvećena kandidaturi mađarskih gradova za titulu Evropske prestonice 2023. godine i okupila je predstavnike 16 gradova bivših, aktuelnih i budućih Prestonica kulture. Ovo je do sada najveće okupljanje predstavnika gradova nosilaca titule,...


Ambasada SAD dodijelila 12 grantova - Vijesti.me\n300 HILJADA DOLARA\nAmbasada SAD dodijelila 12 grantova\nAmbasadorka SAD-a u Crnoj Gori, Sju K. Braun kazala je da je glavni cilj ove inicijative da se pojača uključenost građana u napore reforme sudstva.\nAmbasada Sjedinjenih američkih država dodijelila je grantove za 12 projekata civilnog sektora koji se tiču različitih aspekata reforme krivičnog pravosuđa. Grantovi predstavljaju investiciju od preko 300.000 dolara za inicijative koje će biti sprovođene od sedam do 12 mjeseci.\n“Civilno društvo može imati značajnu ulogu u radu sa institucijama koje se bave suzbijanjem krivičnih djela i u implementiranju reformi koje obezbjeđuju usklađenost sa međunarodnim standardima i poštovanju ljudskih prava”, ocijenila je ona.\nBraun je dodala da projekti podrazumijevaju i informisanje žena, manjina i omladine, kao i dalji razvoj kapaciteta sjevera Crne Gore. Ona je objasnila da to znači prelaz na transparentniji sistem, kako je predviđeno poglavljima 23 i 24 Aki komunitera.\nPrema riječima pomoćnice ministra pravde Branke Lakočević, društveni i politički napredak svake zemlje zavisi od sposobnosti da se odupre kriminalu posebno najtežim oblicima-organizovanom kriminalu i korupciji.\n“Pretpostavka za uspješnu borbu protiv svih oblika kriminala je preduzimanje sveobuhvatnih političkih, društvenih i pravnih reformi kao i jačanje međuinstitucionalne saradnje i saradnje sa civilnim sektorom”, poručila je Lakočević. Ona je kazala da civilno društvo sa svojom sposobnošću da predlaže alternative i prati rad državnih organa može pomoći u učvršćivanju temelja u oblasti reforme krivičnog pravosuđa.\nOsamnaestomjesečni program podrške civilnom društvu u oblasti krivičnog pravosuđa finansira Stejt Dipartmentov Biro za borbu protiv međunarodne trgovine drogom i sprovođenje zakona.\nKoordinatorka istraživanja u Institutu alternativa, Jovana Marović, kazala je da je ta NVO dobila grant od oko 30 hiljada dolara.\nPrema njenom mišljenju, projekat je veoma važan za oblast borbe protiv korupcije i organizovanog kriminala.\n“Daćemo neke preporuke koje su vežne za reformu pravosuđa. Nadam se da će naše preporuke biti uticajne”, zaključila je Marović.\nGrantovi su pripali i organizaciji Evropska asocijacija studenata prava, Akciji za ljudska prava, Institutu altrenativa i kolaciji MogUL.\nOsim njih, grantove su dobile organizacije Centar za građansko obrazovanje, Centar za demokratsku tranziciju, Centar za političko obrazovanje, Građanska alijansa i CEDEM.\nDobitnici su i Preporod, dnevne novine Vijesti i koalicija Ženska alijansa i Centar za prava žena.\nLakše plaćat javnoNVO špijunčiće no podmićivat visoke državne funkcionere tajno\ntim prljavim parama od ratova....


Forin polisi: Zašto je Putinov rat najveći test za Zapad od Drugog svetskog rata | EurActiv Serbia\nForin polisi: Zašto je Putinov rat najveći test za Zapad od Drugog svetskog rata\nRuska invazija na Ukrajinu najveći je test moći i integriteta za demokratski Zapad od Drugog svetskog rata, piše časopis Forin polisi.\nNa neki način, gambit ruskog predsednika Vladimira Putina mogao bi biti čak i veći test nego gambit nacističkog lidera Adolfa Hitlera, budući da Rusija poseduje nuklearno oružje, a Putin je sugerisao da bi ga čak mogao upotrebiti ako Zapad uzvrati udarac.\n"Putin nam je upravo zapretio upotrebom nuklearnog oružja ako pokušamo da pomognemo Ukrajini. To je definitivno kraj posthladnoratovskog aranžmana", rekla je Konstanca Štelcenmiler (Constanze Stelzenmüller), ekspertkinja za evropske odnose sa Instituta Brukings.\n"Moramo da shvatimo da je ovaj napad na Ukrajinu napad na sve nas koji seže daleko izvan Evrope i transatlantskih odnosa", navela je.\nFP piše da su posle Drugog svetskog rata, SAD i njihovi saveznici uspostavili sistem mirovnih i ekonomskih institucija smišljenih da spreče novi veliki rat, koji je gotovo osam decenija funkcionisao prilično efikasno, čak i u uslovima Hladnog rata, ali se sada, dodaje časopis, suočava sa svojim najvećim izazovom delom i zbog toga što vetom u Savetu bezbednosti Putin može lako da pretvori UN u Ligu naroda, neefikasnu govornicu koju su Hitler i italijanski fašista Benito Musolini ismejali 1930-ih.\nŠtelcenmiler, kao i drugi analitičari, smatra da će svaka velika nacija morati da zauzme neku vrstu stava, uključujući i Putinu prijateljske zemlje kao što su Kina i Indija, čiji lideri oklevaju da kritikuju njegov upad u Ukrajinu i druge susedne države, kao što je bila Gruzija u prošlosti.\nZa evropske nacije, kao što je Nemačka, takođe je vreme da ponovo razmisle o svojoj kritičnoj infrastrukturi, posebno o energetskoj zavisnosti od Rusije.\nFP ocenjuje i da druge velike globalne krize od Drugog svetskog rata izgledaju kao relativno minorne afere u poređenju sa onim što je Putin upravo pokrenuo.\nKada je Sovjetski Savez napao Mađarsku 1956. godine, odgovor američkog predsednika Dvajta Ajzenhauera izazvao je domaće kritike, ali je svet tada bio oštro podeljen između Istoka i Zapada. Bio je to vrhunac Hladnog rata, a pošto su Sovjeti potpuno kontrolisali izolovani istočni blok, nije postojao pravi međunarodni sistem koji bi mogao da se poremeti.\nIsto je bilo i kada su Sovjeti slomili Praško proleće 1968, pretvarajući se da je njihova invazija zajednički manevar Varšavskog pakta.\nKada je irački diktator Sadam Husein napao Kuvajt 1990. godine, bio je potpuno izolovan od međunarodne zajednice pošto je predsednik SAD Džordž Buš uspešno isposlovao rezolucije Saveta bezbednosti UN protiv njega i okupio multinacionalne snage.\nJugoslovenski diktator Slobodan Milošević je takođe bio izolovan kada je započeo svoj genocid nad bosanskim i kosovskim muslimanima - iako je u tom slučaju Rusija sedela uglavnom po strani i čak je pomogla u diplomatskom rešenju u slučaju Kosova, dodaje FP.\nNa kraju, ocenjuje časopis, svaka od tih kriza, iako strašna, ostala je prilično izolovana. Sadašnja se čini mnogo dalekosežnijom.\nJoš jedna analogija sa Hitlerom iz 1930-ih je, navodi časopis, to što je Putin svoje postupke zasnovao na obmanjujućem mešanju mita i činjenica. Nacistički diktator je svoje rane poteze, pravdao idejom da ponovo ujedinjuje narode nemačkog govornog područja i rešava nepravde Versajskog sporazuma.\nSlično tome, Putin voli da govori o dugoj istoriji naroda koji govore ruski u Ukrajini i drugim zemljama bivšeg sovjetskog bloka, poput Gruzije (na koju je takođe izvršio invaziju), kao i o širenju NATO na istok u bivši sovjetski blok.\n"Ukrajina za nas nije samo susedna država. To je neotuđivi deo naše sopstvene istorije, kulture i duhovnog prostora", rekao je Putin u ljutitom govoru uoči napada.\nIzgleda da je i Putin napravio računicu da je trenutak sazreo da ostvari ambiciju svoje karijere da Rusiju vrati na veličinu iz njene imperijalne prošlosti, na nivo Sovjetskog Saveza na njegovom vrhuncu. On je procenio efekat sankcija na svoju zemlju od prvog upada 2014. godine, kada je anektirao Krim i delimično preuzeo ukrajinski region Donbasa, i odlučio da se one mogu izdržati, piše FP.\nI očigledno je odlučio da ako ne reaguje sada, onda bi Ukrajina mogla da ostvari svoju ambiciju da se pridruži NATO.\nRuski predsednik je takođe verovatno bio svestan da je njegova zemlja manje integrisana u globalnu ekonomiju od drugih velikih nacija kao što je Kina, sa izuzetkom izvoza energije.\n"Imamo mnogo manje uticaja" zbog relativne ekonomske izolacije Rusije, rekao je bivši zamenik američkog državnog sekretara Džejms Stajnberg, koji je sada dekan Škole za napredne međunarodne studije Univerziteta Džons Hopkins.\nIznad svega, Putin zna da je osim svog nuklearnog odvraćanja, izgradio moćnu sajber-sposobnost, piše FP i dodaje, pozivajući se na američke izvore, da "Rusija održava niz ofanzivnih sajber alata koje bi mogla da upotrebi protiv američkih mreža — od uskraćivanja usluge na niskom nivou do destruktivnih napada koji ciljaju kritičnu infrastrukturu".\nMeđutim, možda ima i nečeg dobrog u tome. U vreme kada je nacionalističko osećanje zahvatilo mnoge zemlje, a međunarodna saradnja oslabila, Putinova agresija bi mogla da pruži priliku da se ponovo uvaži potreba za demokratskim jedinstvom – za šta je predsednik SAD Džozef Bajden rekao da je jedan od njegovih glavnih ciljeva na toj funkciji.\nU izjavi u četvrtak, Bajden je rekao da će dugoročni odgovor SAD i NATO-a biti degradiranje vojnih i ekonomskih sposobnosti Rusije kroz teške sankcije njenom rukovodstvu, korporacijama i bankama. On je Putinovu invaziju nazvao "napadom na same principe koji podržavaju globalni mir".\nMnogo toga zavisi od postupaka čoveka čiji je um u ovom trenutku nespoznatljiv, a ostaje otvoreno pitanje da li se on uopšte ponaša racionalno.\nAli u najmanju ruku, Putin gura Zapad i posleratni međunarodni sistem do granica koje nikada ranije nisu testirane. "Ovo je poziv na buđenje ljudima da prepoznaju ograničenja onoga što je izgrađeno od Drugog svetskog rata", rekao je Stajnberg.


Novčana pomoć za nezaposlene porodilje u Čačku - PressLider.rs\nNovčana pomoć za nezaposlene porodilje u Čačku\n10. novembra 2020. 10. novembra 2020. Marina Trmčić\t0 Comments Grad Čačak, isplata, novčana pomoć, porodilje\nOdlukom o pravima i uslugama u socijalnoj zaštiti iz nadležnosti grada Čačka, utvrđeno je pravo na novčanu pomoć nezaposlenim porodiljama, kao vid dodatne podrške, u odnosu na prava u socijalnoj zaštiti, koja obezbeđuje Republika Srbija.\nPorodiljama koje se nalaze na evidenciji Nacionalne službe za zapošljavanje, kao nezaposlena lica, pripada mesečna naknada za brigu o detetu u iznosu od 20% od prosečne zarade u Republici Srbiji, u neto iznosu, do navršenih 12 meseci života deteta. O navedenom pravu, po zahtevu porodilje, Centar za socijalni rad odlučuje rešenjem.\nImajući u vidu da su sredstva za ovu namenu, planirana u budžetu grada Čačka, a koja se nezaposlenim porodiljama isplaćuju na šalterima Pošte, preko Centra za socijalni rad, utrošena zaključno sa isplatom za mesec avgust, to se za nastavak isplata morao sačekati rebalans budžeta Grada. Na sednici Skupštine grada Čačka, 21. oktobra 2020. godine, usvojenim rebalansom budžeta, su obezbeđena nedostajuća sredstva u iznosu od 14 miliona dinara i prebačena Centru za socijalni rad, kako bi se isplatila novčana pomoć nezaposlenim porodiljama za sva tri meseca, odnosno za septembar, oktobar i novembar.\nRazlog zbog kojeg nije nastavljeno sa realizacijom isplata, je što Centar za socijalni rad, mora da sačeka usvajanje rebalansa republičkog budžeta. Centru za socijalni rad je, kao indirektnom budžetskom korisniku, koji se nalazi u sistemu izvršenja budžeta Republike Srbije, za vreme procedure usvajanja rebalansa budžeta Republike Srbije, onemogućeno da vrši isplate za koje ima obezbeđena sredstva, od strane bilo kog izvora finansiranja, pa tako i od grada Čačka.\nNakon usvajanja rebalansa budžeta Republike Srbije, izvršiće se isplata, kako po ovom, tako i po ostalim pravima u oblasti socijalne zaštite.\n← Pucaju cevi dotrajale vododovne mreže\nSlava SRPSKIM JUNACIMA velikog rata →


Jun 17, 2020 Kaspersky\nSajber kriminalci iskorišćavaju povećanu popularnost video igara tokom izolacije kako bi pokretali napade. U aprilu, dnevni broj blokiranih pokušaja da se korisnici rešenja kompanije Kaspersky usmere na maliciozne sajtove koji eksploatišu temu video igara povećao se za 54% u poređenju sa januarom 2020. godine. Osim toga, u aprilu, broj blokiranih pokušaja usmeravanja korisnika na fišing stranice za jednu od najpopularnijih gejming platformi povećao se za 40% u poređenju sa februarom 2020. godine.\nVirus naterao korisnike da više igraju video igre\nNakon primećivanja ovog trenda, istraživači kompanije Kaspersky su odlučili da se detaljnije pozabave opsegom pretnji kada su u pitanju video igre tokom perioda izolacije. Ono što su otkrili – nimalo iznenađujuće – jeste da su sajber kriminalci iskorišćavali povećano interesovanje za video igrice kako bi pokrentali razne napade.\nZnačajno povećanje broja pokušaja da se korisnici usmere na maliciozne sajtove koji eksploatišu igre\nMinecraft igrači najugroženiji\nKako se obezbediti od napada prilikom igranja video igrica


Podsetimo, Tesla do juèe je za Ambasadu SAD u Beogradu bio Srbin što se može videti i u reklamnoj kampanji "Vi ste svet", u njenoj režiji.\nMeðutim, Godfri je danas na sveèanom ispraćaju novog aviona Er Srbije erbas A330 sa likom Nikole Tesle na prvi let za Njujork rekao da se ovde ljudi najlakše naljute kada èuju od drugih da je Tesla njihov po roðenju i da u tome greše i jedni i drugi.\n"Znam da je Srbe najlakše naljutiti ako drugi kažu da je Nikola Tesla njihov po roðenju! Žao mi je, ali grešite i jedni i drugi, po meni - on je Amerikanac! Ne po roðenju nego po svom izboru", kazao je amerièki ambasador, koji je novom avionu u floti Er Srbije poželeo srećan put i miran let.\n"Pre nego što me gaðate pokvarenim jajima podsetiću da smo mi Amerikanci ponosni na naslednike u SAD bilo da imaju japanske, meksièke, srpske korene. Isto važi i za Nikolu Teslu, koji je poštovao amerièko državljanstvo ali nikada nije negirao da je u srcu Srbin", dodao je Godfri.\nNaveo je i da je Tesla simbol inovacije, istrajnosti, znaèaja obnove i novih poèetaka, kao i odnosa SAD i Srbije.\nOn je dodao da on lièno ima niz imena i predloga ko bi sve mogao da se naðe na repu nekog od aviona flote Er Srbije - Pupin, Èarls Simić, Marina Abramoviè, a o košarkašima iz Srbije, rekao je, da i ne govori.\nPremijerka Srbije Ana Brnabić reagovala je na te reèi amerièkog ambasadora i kroz smeh prokomentarisala da je ambasador bio na ivici “ozbiljnog diplomatskog incidenta” koji je izbegnut.


Centar predstavlja istraživanje o (zlo)upotrebi oružja u Republici Srbiji\nNa okruglom stolu u petak 29. maja 2015. godine, od 10 h, u velikoj sali Medija centra biće predstavljeni rezultati analize (zlo)upotrebe oružja u Srbiji, koju je Centar za istraživanje javnih politika sproveo na bazi podataka o incidentima sa vatrenim oružjem koji su prikupljeni putem platforme „Oružje na meti“. Ovu platformu uspostavio je Centar za kontrolu malokalaibarskog i lakog naoružanja u Jugoistočnoj i Istočnoj Evropi (SEESAC) 2012. godine.\nU analizi ''Oružje na meti'' koju je uradio tim CENTRA, u izdanju UNDP/SEESAC, prikazani su trendovi u vezi sa kontekstima upotrebe oružja, najčešćim žrtavama i počiniocima ovakvih incidenata, odnosima između žrtava i počinilaca, najčešćim lokacijama upotrebe oružja, ali i trendovi u vezi sa rodno zasnovanim nasiljem i nasiljem u porodici.\nOve teme su posebno aktuelne s obzirom da je nedavno u Srbiji usvojen Zakon o oružju i municiji, a u toku je i kampanja za legalizaciju i prikupljanje oružja, ali i usled tragedija koje su se odigrale poslednjih nedelja u Srbiji i u kojima su izgubljeni brojni životi.\nZbog toga je izuzetno važno da se započne razgovor o trendovima korišćenja oružja u Srbiji, problemu nelegalnog oružja, kao i kako najbolje iskoristiti rezultate analize CENTRA za dalji i što efikasniji rad državnih institucija u suzbijanju oružanog nasilja.\nNa okruglom stolu će govoriti autorka analize „Oružje na meti“ i direktorka Centra za istraživanje javnih politika Svetlana Đurđević Lukić, šef kancelarije SEESAC Ivan Zveržhanovski, savetnica na projektu SEESAC-a Iva Savić, kao i predstavnici Ministarstva unutrašnjih poslova Republike Srbije.\nRepublika Srbija usvojila je dugo očekivani Zakon o oružju i municiju u februaru ove godine i sprovodi tromesečnu akciju legalizacije oružja od 4. marta do 4.juna ove godine. SEESAC podržava Ministarstvo unutrašnjih poslova u sprovođenju kampanje „iskoristi priliku“, čiji je cilj podizanje svesti i informisanje javnosti o tome zašto je važno i kako je moguće legalizovati oružje u periodu legalizacije.\nPredsednica Centra Svetlana Đurđević Lukić je o posledicama korišćenja oružja u kontekstu porodičnog nasilja govorila u emisiji „DaMoždaNe“ na RTS 1, a deo rezultata analize je predstavila u emisijama RTB 1 i u Večernjim Novostima, koje su ovoj temi posvetle naslovnu stranu svog nedeljnog izdanja.\nSEESAC pruža podršku nacionalnim i regionalnim institucijama u jačanju kapaciteta kontrole i smanjenja zloupotrebe malokalibarskog i lakog naoružanja. Svojim radom SEESAC doprinosi jačanju stabilnosti, bezbednosti i razvoja u Jugositočnoj Evropi.


KC Istočno Novo Sarajevo: Projekcija filma "Pero" - isarajevo.net\nKulturni centar Istočno Novo Sarajevo, u saradnji sa ambasadom Italije, organizuje projekciju filma “Pero” (“Piuma”) koji će u okviru manifestacije “Veče italijanskog filma” biti prikazan večeras, 7. novembra od 19:00 časova.\nUlaz na projekciju u sali Kulturnog centra je slobodan.\nItalijanski film “Pero” (“Piuma”) je tinejdžerska komedija režisera Roana Džonsona o Feru i Kejt koji imaju 18 godina i sa svojim prijateljima planiraju odlazak u Španiju i Maroko nakon završetka srednje škole. Međutim, Kejt saznaje da je u drugom stanju tako da se njih dvoje, zajedno sa svojim porodicama koje nerado prihvataju trudnoću u ovoj dobi, suočavaju sa novonastalom situacijom.\nFilm “Pero” traje 98 minuta.\n← “Pozorišni Kustendorf” od 2. novembra na Mećavniku\nSunčano uz umjerenu oblačnost, na jugu slaba kiša →\n04/01/2018 ivanovic 0\nTri scenarija za Italiju poslije referenduma\n24/03/2018 zele777 0


2021. Audi TTS: Najavljeno pojačanje snage, izdanja Competition Plus i Bronze Selection predstavljena su za Evropu – Danasnje\nHome/Automobili/2021. Audi TTS: Najavljeno pojačanje snage, izdanja Competition Plus i Bronze Selection predstavljena su za Evropu\n2021. Audi TTS: Najavljeno pojačanje snage, izdanja Competition Plus i Bronze Selection predstavljena su za Evropu\nmacax January 19, 2021\n0 70,698 1 minut citanja\nAudi TTS za 2021. godinu treba da primi neka ažuriranja za evropsko tržište.\nAudijev srednjovekovni TTS kupe i Roadster orijentisani ka performansama povećali su snagu u Evropi za 2021. godinu, zajedno sa specijalnim izdanjima Competition Plus i Bronze Selection za Evropu.\n2.0-litarski četvorocilindrični benzinski motor sa turbopunjačem sa dve vrata – podeljen sa Volksvagen Golf R, Audi S3 i drugim modelima Volksvagen grupe – sada proizvodi 235 kV snage i 400 Nm obrtnog momenta – što je 10 kV više u odnosu na odlazeće primere isporučene u Evropi, i udar od 25kV / 20Nm u odnosu na modele TTS na australijskom tržištu.\nPogon se napaja na sve točkove preko sedmostepenog automatskog menjača sa dvostrukom spojkom – za jednu brzinu više od jedinice koja se koristi u automobilima australijskih specifikacija – i prednje pristrasne, Haldek verzije Audijevog sistema Kuattro sa pogonom na sva četiri točka.\nUprkos dodatnoj snazi, Audi tvrdi da brzina sprinta 0-100km / h iznosi 4,5, odnosno 4,8 sekundi za kupe, odnosno Roadster, identično evropskim modelima 2020, mada 0,2 sekunde brže od australijskih verzija kupea (Roadster je lokalno ukinut za MI19). Najveća brzina ostaje elektronski ograničena na 250km / h\nStandardna oprema na Competition Plus – od kojih su mnogi dostupni samo kao opcija na ‘standardnom’ TTS-u – uključuju crne aluminijumske felne od 20 inča, crvene kočne čeljusti, LED farove, prilagodljive amortizere sa magnetnom kontrolom vožnje, bočne nalepnice sa Audi logotipom i crna završna obrada za fiksni zadnji spojler, prednju i zadnju oblogu za odzračivanje i Audi značke.\nU unutrašnjosti su istaknuti prošivena nappa koža sa kontrastnim crvenim ili plavim šavovima i utisnutim S logotipom, crveni ili plavi akcenti za centralnu konzolu i otvore za vazduh, ulošci u obliku karbonskih vlakana, birač zupčanika Alcantara i jedinstvene podne prostirke sa kontrastnim šavovima .\nVozači drže upravljač sa ravnim dnom presvučenim alkantarom / kožom sivim ili crvenim markerom za 12 sati, koji stoji ispred 12,3-inčnog digitalnog sklopa instrumenata „Virtual Cockpit“.\nKupci mogu birati između boja sive boje Chronos Grei, Glacier Vhite, Tango Red ili Turbo Blue. TTS Competition Plus pridružuje se Bronze Selection, opcioni paket estetike dostupan i za standardni TT i za TTS modele (na slici sivo).\nCena paketa je 6190 evra za TT i 4490 evra za TTS, a ekskluzivne ponude Bronze Selection uključuju bronzane akcente za centralnu konzolu, otvore za vazduh i obloge sedišta, bakarne kontrastne šavove sedišta, 20-inčne bronzane aluminijumske felne i bronzani Audi logo nalepnice na bočnim pragovima.\nTu su i premium zvučni sistem Bang & Olufsen, LED farovi i zadnja svetla, aluminijumski oblozi, tapacirung od kože i crna prednja maska, sa sjajnim završnim slojem na modelima TT i mat izgledom za TTS verzije.\nNagli porast pogona na sva četiri točka i prodaja utega izazvali su nestašicu\nCena i specifikacije Kia Stonic za 2021. godinu rano su objavljeni na mreži\n1986 Mercedes-Benz 190E 2.3-16 je naš izbor dana na aukciji prikolica\nFord Mustang Mach-E prošao policijsko testiranje u državi Michigan\nModeli Audi RS sledeće generacije neće ponuditi višestruki izbor pogonskog sklopa – izveštaj


NA ZASAVICI POSMATRALI PTICE\nHome > Reportaže > NA ZASAVICI POSMATRALI PTICE\n9 Oktobra, 2018 admin225Leave a Comment on NA ZASAVICI POSMATRALI PTICE\nRuralni centar „Sova“ i Pokret gorana Sremska Mitrovica uz saradnju Društva za zaštitu i proučavanje ptica Srbije organizovali su dva izleta za ljubitelje prirode na Zasavici 6. i 7. oktobra. Preko 200 učesnika tokom izleta imalo je priliku da upozna aktivnosti Specijnog rezervata prirode Zasavica, da se upozna sa pticama rezervata, vidi i sazna nešto više o prstenovanju ptica, posmatra ptice na pašnjaku Valjevac, i močvarne vrste tokom vožnje brodom.\nMarko Cvijanović iz Ruralnog centra „Sova“ bio je zadužen za pešačke ture tokom kojih je ukupno zabeleženo preko 50 vrsta ptica od kojih bi se posebno izdvojili grabljivice kobca, mišara i eju močvaricu dok su posebno interesantna velika jata vivaka, čvoraka i mešano jato sivih vrana i čavki. Mihajlo Stanković ispred Pokreta gorana upoznao je posetioce sa vrednostima rezervata i posebno obratio pažnju na ptice močvarice pre svega na barsku koku, barskog petlovana, vodomara, sivu i purpurnu čaplju.\nMarko Ščiban je tokom drugog dana demonstrirao rad sa ornitološkom mrežom, tehnike bezbednog hvatanja i prstenovanja ptica, naglasio je bitnost prstenovanje radi praćenja kretanje i migracije vrsta tokom godina kao i njihove trendove. Slobodan Knežević, koordinator ispred Društva za zaštitu i proučavanje ptica na kraju izleta je obavestio da je društvo tokom vikenda organizovalo 24 izleta sa 1.119 učesnika, na kome je zabeleženo 39.913 ptica u okviru 133 vrste.\n– Zahvalio bih se učesnicima, organizatora, domaćinima kao i medijima koji su snažno podržali našu akciji i uzeli učešće u njoj. Ove godine smo potpuno opravdali moto „Zajedno za ljude i životinje“. Koristim priliku da najavim planirano redovno zimsko brojanje ptica vodenih staništa tokom januara i podsetim na spremanje hranilica radi prehrane divljih ptica – istakao je Marko Cvijanović iz Ruralnog centar „Sova“ iz Sremske Mitrovice.\nGRADSKA M TELEVIZIJA PROSLAVILA KRSNU SLAVU\nSINIŠA KOVAČEVIĆ PRED MITROVČANIMA


Tanjug 1. decembra 2021. 17:42\nBEOGRAD – Legendarni metal bend Ajron mejden održaće koncert 24. maja iduće godine u Štark areni, pošto je Beograd dodat među šest evropskih gradova turneji “Legacy Of The Beast 2022”, saopštio je danas Orbis komunikejšns.\n„Radujemo se povratku u Evropu i sjajno je što možemo da dodamo Beograd i druge koncerte u istočnoj Evropi. Uzbuđen sam zbog novih dodataka scenskoj produkciji i jedva čekamo da svi vide šta smo planirali. Bend je uživao u dosadašnjoj turneji i jedva čekamo da se vratimo na put da sviramo uživo“, poručio je pevač Brus Dikinson.\nAjron mejden su poslednji put svirali u Srbiji 2014. godine. Turneja “Legacy of the Beast”, nazvana po besplatnoj mobilnoj igrici benda, započeta je 2018. godine i trebalo da bude produžena 2020. ali je potom njen nastavak dva puta odlagan. Kako je sada najavljeno, za turneju „Legacy of the Beast 2022“ Mejden spremaju najekstravagantnije i vizuelno najspektakularnije nastupe u karijeri, a specijalni gost u Beogradu biće im nemački bend „Lord of The Lost“.\n„Napravićemo neke izmene u produkciji i set listi kako bismo uključili i pesme sa novog albuma ‘Senjutsu’, što će turneju učiniti još uzbudljivijom i spektakularnijom od proslavljenog originalnog šoua, ali možete biti sigurni da će svakako svirati sve hitove“, najavio je menadžer benda Rod Smolvud.\nPrema njegovim rečima, fanovi će moći da vide ključne elemente originalne turneje kao što su rekviziti i postavke „Spitfajer“, „Ikar“ i „Hel“, bacače plamena, pirotehniku i drugo, dok će zaštitni znak benda „Trooper Eđie“ imati ozbiljnu konkurenciju u novom „Senjutsu svetu“ koji će biti dočaran.\nEvropskom delu svetske turneje Mejdena pored Beograda 24. maja dodati su 22. maja Arena Zagreb, 26. maja Bukurešt, 29. maja Kijev, 13. jula Sofija i 16. jula u Atina.


Queen dostupan na Logitech plejeru\nHi-tech | dodato 06.11.2009.\nQueen Absolute Radio je dobar primer visoko kvalitetne kombinacije muzike, priče i džinglova koje GOOM Radio nudi putem interneta publici od preko četiri miliona slušalaca.\nKompanija Logitech predstavila je novi Queen Absolute Radio stream na svojoj nagrađivanoj familiji Logitech Squeezebox™ Wi-Fi muzičkih plejera.\nPočevši od danas, Logitech je dodao podršku u SAD, Francuskoj i Nemačkoj za sve GOOM muzičke servise, za sve Squeezebox Wi-Fi muzičke plejere.\nPredstavljen u saradnji sa rok grupom Queen, sa GOOM Radio® servisom, ovaj jedinstveni stream dostupan je ekskluzivno za Logitech Squeezebox Radio uređaju pre nego što se album pojavi u prodavnicama sredinom novembra.\nQueen Absolute Radio je dobar primer visoko kvalitetne kombinacije muzike, priče i džinglova koje GOOM Radio nudi putem interneta publici od preko četiri miliona slušalaca. Queen Absolute Radio kombinuje ceo opus legendarnih hitova sa džinglovima, kao i sa audio klipovima u kojima Brian May i Roger Taylor pričaju o pesmama koje se nalaze na albumu Absolute Greatest. Svaki vlasnik Logitech Squeezebox muzičkog plejera može da uživa u radio stream-u bez obzira gde se nalazi na svetu.\n“GOOM Radio je uzbudljiv primer naprednog digitalnog radija i veoma smo zadovoljni što ćemo ga dodati u širok izbor muzičkih servisa dostupnih preko Logitech Squeezebox Wi-Fi muzičkih plejera.” rekao je Matt Cuson, direktor poslovnog razvoja Streaming Media poslovne jedinice kompanije Logitech. “Takođe smo uzbuđeni da ponudimo Queen Absolute Radio slušaocima širom sveta, u saradnji sa GOOM servisom i grupom Queen, koja je probijala granice u muzici poslednjih dvadeset godina.”\nNovi album grupe Queen, Absolute Greatest, je trenutno dostupan ekskluzivno na Logitech Squeezebox Radio plejeru u periodu od dve nedelje, omogućavajući da ceo album, reči i audio komentari za svaku od pesama koje su dali Brian May i Roger Taylor, kao i seriju fotografija grupe Queen koje su dostupne po prvi put. Queen Absolute Radio, powered by GOOM, znači da je moguće nastaviti u uživanju u muzici sa albuma Absolute Greatest kao i dodatno slušati kada ekskluzivni period prođe i album se pojavi u prodaji. (16. novembra u Evropi, a 17. novembra u SAD).\nLogitech Squeezebox Wi-Fi muzički plejeri omogućavaju jednostavan, intuitivan pristup beskonačnom muzičkom izboru, uključujući i internet radio, kao i ličnoj kolekciji digitalnih muzičkih fajlova i raznim muzičkim servisima poput Last.fm™, Napster®, Pandora® i od sada GOOM Radio. Svi proizvodi u Logitech Squeezebox liniji lako se povezuju na postojeću kućnu mrežu.\nProizveden prenosivi aparat za dijalizu\nJedna američka kompanija proizvela je mali, prenosiv, aparat za dijalizu koji može da se nosi oko pojasa i omogućava pacij...\nkc grad kolarac triler filmske vesti showbusiness zdravlje o3one auto delta city mobilni telefoni ada ciganlija fotografije japan sajam iphone fudbal exit festival vikend auto kola koncert farma zemun mr stefan braun toyota bdp automobili microsoft novi beograd novi sad madlenianum apple exit mobilni automobil dom omladine komedija pink facebook internet delta sport zdrava hrana bioskopi izlozba beogradska arena beogradski sajam telenor zanimljivosti italijanska kuhinja river opel nike muzicke vesti dunav provod vina drama cineplexx visoke tehnologije web google srpska kuhinja palic kokteli animirani film noćni život galerija feniks festival stari grad riblji specijaliteti zvezdara teatar slike vip film usce sava centar internacionalna kuhinja bioskop bili smo atelje 212 dj show muzicka vest muzika splav ziva muzika kolosej premijera sex magacin horor hi tech business moda srbija beograd paste rtv pink guarnerius arena galerija 73 ishrana hitech akcija freestyler letnja basta rostilj skc nacionalna kuhinja filmska vest predstava zurka


Građani Budve će znati da procijene ko je radio za dobro grada – СНП\nGrađani Budve će znati da procijene ko je radio za dobro grada\nНема коментара на Građani Budve će znati da procijene ko je radio za dobro grada\nŽeljko Srdanović, potpredsjednik OO SNP Budva\nBudvanski pipak DPS hobotnice obuhvatio je i Parking servis Budva, čiji je glavni izvođač radova bio bivši izvršni direktor, za koga se vezuju sve afere koje su se dešavale u ovom lokalnom preduzeću. O načinu na koji je ova grupacija radila najbolje se vidi iz izvještaja Tužilaštva.\nParking Servis pod rukovodstvom ove organizovane kriminalne grupe napravio je zaduženje od preko 700.000 eura, što je preduzeće dovelo u veoma tešku situaciju. Dovoljno je samo ukazati na činjenicu da radnicima Parking servisa nije isplaćeno šest plata sa pripadajućim doprinosima, zbog čega je mnogo radnika odlučilo da tuži ovo preduzeće.\nDolaskom nove vlasti na čelo Budve, došlo je do promjena i na rukovodećim pozicijama u Parking servisu, pa se vrlo brzo pristupilo ispravljanju svih grešaka i propusta koje je prethodna uprava napravila.\nUrađen je parking kod starog hotela “Petrovac”, parking City je asfaltiran i snabdjeven internet komunikacijom, obnovljeni su parkinzi kod srednje škole, Crvenog krsta, na Jazu, kod Sportskog centra.\nOsim toga, kupljeno je i isplaćeno novo vozilo “pauk” u vrijednosti od 130.000 eura. Takođe, garaža Rafailovići koja je bila višegodišnji problem stavljena je u funkciju, dok je u toku prošle godine u rad preduzeća investirano preko 400.000 eura iz sopstvenog budžeta. Po osnovu tužbi isplaćeno je 160.000 eura radnicima koje je prethodna uprava oštetila.\nDakle, jasna je razlika između prethodne vlasti, kojoj je jedini cilj bio da što više ojadi gradski budžet i napuni džepove pojedinaca, i trenutne vlasti koja se svim silama trudila da Parking servis vrati na put zakonitog i ekonomski održivog poslovanja. Zbog toga, ali i zbog svih drugih uspjeha koje je trenutna uprava napravila, sigurni smo da će građani Budve na narednim izborima znati da procijene ko je radio za dobro grada i da neće biti u dilemi kome će pokloniti svoje povjerenje.\n← Саборни храм Христовог Васкрсења – Подгорица вечерас → Evropa da se uključi u obezbjeđivanje uslova za održavanje demokratskih i fer izbora


Tupan i Unikaha - zvanično je - BasketballSphere\nZvanično je – Aksel Tupan novi je član Unikahe, objavio je tim iz Malage. Francuski reprezentativac dolazi na mesto koje ostalo upražnjeno posle povrede Dragana Milosavljevića, koga čeka operacija kolena, pa i višemesečni oporavak.\nTupan je sa Unikahom potpisao ugovor do kraja ove sezone, sa mogućnošću produžetka i na sledeću. Visok je 201 centimetara, ima 27 godina i vrlo bogato iskustvo igranja u klubovima najvišeg ranga – posle dve godine u NBA, gde je igrao za Denver, Toronto, Milvoki i Nju Orleans – karijeru je nastavio u Žalgirisu, potom prešao u Olimpijakos iz koga dolazi u Unikahu. U dresu Olimpijakosa imao je prosek od 7,2 poena i 2,6 skokova.\nTrenutno se nalazi u reprezentaciji Francuske, koju očekuje učešće na Svetskom prvenstvu u Kini.


Zimsko računanje vremena počinje 27. oktobra: Kako pomjeranje sata utječe a naš organizam\nZimsko računanje vremena počinje 27. oktobra 2019. godine pomjeranjem kazaljki za jedan sat unazad te će vrijeme u 3:00 sata biti računato kao 2:00 sata.\nZakonom o računanju vremena propisano je da ljetno računanje vremena završava posljednje nedjelje u oktobru, tako što se kazaljke na satovima pomjeraju za 60 minuta unazad. Međutim, jeste li se kada zapitali kako to utječe na naš organizam?\nGubljenje tih 60 minuta popodnevne svjetlosti nakon vraćanja sata na standardno, zimsko vrijeme može biti okidač za mentalne bolesti, uključujući i bipolarni poremećaj i sezonski afektivni poremećaj, poznatiji kao zimska depresija.\nJedna danska studija utvrdila je da se procenat oboljelih od depresije povećava za 11 odsto nakon pomjeranja sata na zimsko računanje vremena.\nIako poremećaj bio ritma može imati ozbiljne efekte po zdravlje, većina studija otkriva da projmene u raspoloženju nastupaju tek u danima nakon pomjeranja sata.\nMeđutim, za razliku od ljetnog računanja vremena kada je zbog pomjeranja sata unaprijed veća vjerovatnoća za povećan broj srčanih udara, zimska promjena ima dobre efekte po zdravlje.\nDobijanjem jednog sata više za spavanje, stopa srčanih udara se smanjuje, ali i broj saobraćajnih nesreća.\nKako biste se što prije navikli na zimsko računanje vremena, savjet stručnjaka je da navijete sat i ustanete ranije nego inače kako biste što duže funkcionisali na dnevnom svjetlu, prenosi “Telegraf“.\nObolio od tri različite bolesti nakon jednog ujeda krpelja\nOtkrivena dva nova simptoma korone koja ne trebate ignorirati, može biti fatalno!\nŽena iz Srbije dobila koronu pet nedjelja nakon revakcinacije: Ono što joj je doktorka rekla nikad neće zaboraviti!


Ponovo radi bazen – ZoomUe\nby branko · septembar 14, 2015\nUŽICE- Gradski bazen Užice nastavlja sa radom od srede 16. septembra . Bazen je privremeno bio zatvoren zbog planiranih godišnjih radova i zamene vode.\nNa gradskon bazenu počela je primena zimskog cenovnika, tako da je prepodnevna karta od 08-12 časova 150 dinara, popodnevna karta od 12-19 i noćno kupanje od 21-24 časova je 200 dinara, korišćenje saune i bazena je 350 dinara.\nRadno vreme gradskog bazena je svaki dan od 08-24 časova.\nby Vesna Đurović · Published januar 14, 2019\nNext story Kanadski ambasador posetio Užice\nPrevious story Akcija „dovedi prijatelja“ u Čigoti


/ ZAPOSLITE I ZADRŽITE NAJBOLJE LJUDE - 21 praktična i proverena tehnika koju možete trenutno primeniti\nBrajan Trejsi\tZAPOSLITE I ZADRŽITE NAJBOLJE LJUDE - 21 praktična i proverena tehnika koju možete trenutno primeniti\nOd kioska na uglu, do velikih korporacija, svi\nmenadžeri danas se najviše brinu zbog nadmetanja u regrutaciji\nPresudan faktor rasta i uspeha bilo kog posla jeste sposobnost\nda se privuku i zadrže odlični ljudi. Nažalost, samo nekolicina\nmenadžera dobro je obučena za proces odabiranja personala.U ovoj\nknizi Brajan Trejsi, na osnovu dvadesetogodišnjeg podučavanja\nmenadžera umetnosti odabiranja radnika, izdvaja 21 najvažniji,\ndokazano uspešan princip regrutacije i zadržavanja radnika...\nOd kioska na uglu, do velikih korporacija, svi menadžeri\ndanas se najviše brinu zbog nadmetanja u regrutaciji talenata.\ndokazano uspešan princip regrutacije i zadržavanja radnika.U\nkratkoj, lako čitljivoj knjizi, Trejsi sumira osnovne informacije\nkoje svaki menadžer mora znati kako bi privukao najsposobnije,\nposvećene radnike i osigurao da oni nastave da doprinose razvoju\nkompanije u godinama koje dolaze.\nKnjiga Zaposlite i zadržite najbolje ljude destilira godine\nteško sticane mudrosti u lake i brzo primenjive tehnike, nudeći\nmenadžerima delotvorne korake koje već danas mogu napraviti kako bi\npronašli, odabrali, zaposlili, usmerili, obučili i zadržali\nnajbolje ljude za svij posao.\nRSD 777.60\tZARADITE VIŠE NAPREDUJTE BRŽE - 21 način da zaradite više i napredujete brže u karijeri\nRSD 518.40\tZLATNA PRAVILA USPEHA - strategije i veštine koje će osloboditi vaše potencijale za postizanje uspeha\nRSD 1,296.00\tPOJEDI TU ŽABU! - 21 način da prevaziđete odugovlačenje i postanete efikasni u biznisu i privatnom životu\nRSD 518.40\tUMETNOST ZAKLJUČENJA PRODAJE - prevaziđite sebe i postanite vrhunski prodavac\nRSD 1,036.80\tMOĆ ŠARMA - kako da postanete neodoljivi i osvojite svaku osobu u bilo kojoj situaciji\nRSD 648.00\tCILJEVI - postignite sve što želite brže nego što ste ikad pomislili da je moguće\nRSD 864.00\tPronađite svoj balans\nRSD 660.00\t21 TAJNA USPEHA SAMOUKIH MILIONERA\nRSD 648.00\tNEMA OPRAVDANJA\nRSD 587.50\t100 apsolutno neoborivih zakona poslovnog uspeha Cena:\nRSD 1,320.00\tVEŠTINA PRODAJE - 21 način da prodate više, lakše i brže


Rezultati kampanje „Pokušajmo to da vidimo“ – o pozitivnim i negativnim reakcijam | Grupa 484\nKampanja pod nazivom „Pokušajmo to da vidimo“, koju je Grupa 484 sprovela tokom juna i jula 2021. godine, je rezultirala osvetljavanjem pozitivnih aspekata migracija u našoj zemlju, stavljajući fokus na ljudske potencijale svakog pojedinca, nezavisno od zemlje porekla.\nŽeleli smo da pokažemo da mnogo toga zavisi od pojednica, koji neće proganjati drugačije, koji neće imati strah od stranaca i koji će izbeglicama i migrantima pružiti ruku i biti njihov kolega, komšija, prijatelj.\nNeki od rezultata kampanje pogledajte na infografiku ispod\nPored pozitivnih reakcija na kampanju, ubrzo nakon njenog lansiranja, usledile su i negativne konotacije. Kampanja je na društvenim mrežama otvorila poligon za izlive ksenofobnih, rasističkih stavova, kao i govora mržnje i poziva na linč zaposlenih u Grupi 484. Reakcije na kampanju o migracijama su ogledalo društva u kome živimo, društva koje neguje i ohrabruje pripadnike rasističkih grupacija. Mišljenja smo da je potrebno oštvo osuditi i sankcionisati ovakve stavove i komentare kako bismo stvarali društvo u kome su svi bezbedni.


Promene: Proces prilagođen čoveku\nYou are at:Home»Prethodna izdanja»116»Promene: Proces prilagođen čoveku\nPiše: Srđan Nonković, Senior Associate ASEE\nProcesne promene u kompaniji se neretko sprovode teško, iziskuju promene ustaljenih navika i u najvećem broju slučajeva vlada uverenje da bi tamo negde drugde ili neko drugi trebalo prvo da krene sa promenama. Postojanje “izolovanih ostrva” gde svako na svoj način sagledava problem i ima svoju viziju kako nešto treba da se menja možda su glavni razlozi zašto promene teku sporo i uz veliki napor.\nEfikasniji i efektivniji pristup promenama procesa kreće od upoznavanja procesa, preko praćenja i na kraju primene novih pristupa i metoda rada koji stavljaju čoveka u centar procesa.\nU višedecenijski uspešnim kompanijama podrazumeva se da postoje vlasnici procesa. Na našim prostorima tek kreće razmišljanje i prepoznavanje potrebe za tim. Ne računaju se oni koji su samo dobili tu funkciju ali ne poznaju dovoljno dobro proces i ne prate ga na pravi način. Možda imaju detaljne hodograme, dijagrame… Pitanje je ko ih je kreirao, kada su ih poslednji put posmatrali ili koristili za donošenje nekih odluka, promena ili kada su ih poslednji put revidirali. Kod poznavanja procesa se najčešće oslanjamo na rukovodioce odeljenja, a oni na svoje zaposlene. Međutim, u praksi problemi koji se javljaju najčešće nisu unutar organizacionih celina već između, u “bescarinskoj zoni“, u “praznom prostoru”, gde proces stoji u modu čekanja, traženja, ponavljanja, grešaka ili vraćanja. Poznavanje procesa je osnovni kvalitet koji najviše utiče na našu sposobnost da ga održavamo, prilagođavamo i unapređujemo…\nASEE metoda rada primena novih pristupa procesne promene promene Srđan Nonković upoznavanje procesa


RTCG - Radio Televizija Crne Gore - Nacionalni javni servis :: Politika :: Bićemo partneri i u EU\nMARKOVIĆ - HAJNRIH VEBER 21. 09. 2018. 16:22 >> 16:02 1\nMARKOVIĆ - HAJNRIH VEBER\nBićemo partneri i u EU\nPredsjednik Vlade Duško Marković primio je u nastupnu posjetu ambasadora Njemačke u Crnoj Gori Roberta Hajnriha Vebera.\nČestitajući ambasadoru Veberu na novoj dužnosti Marković mu je poželio dobrodošlicu u Crni Goru i u ime Vlade u svoje ime ponovio zahvalnost Njemačkoj na podršci našoj zemlji u procesu evropskih integracija i tokom integracije u NATO.\n„Za vrijeme Vašeg prethodnika, ambasadora Materna, Crna Gora je ušla u NATO. Vjerujem da će u Vašem mandatu Crna Gora postati punopravna članica Evropske unije“, rekao je Marković ponovivši da je, nakon ulaska u NATO, državni vanjskopolitički prioritet integracija u EU.\nSagovornici su istakli da je stav obje države da cio region Zapadnog Balkana ima evropsku perspektivu i da u tom kontekstu jedini realan i prihvatljiv model integracije jeste princip regate odnosno vrednovanja svake države prema sopstvenim rezultatima.\nMarković je u tom kontekstu ocijenio da podrška Njemačke dogovorena prošlog mjeseca u Berlinu sa saveznom kancelarkom Angelom Merkel kroz konkretnu ekspertsku podršku Crnoj Gori i to u oblasti vladavine prava predstavlja dragocjenu pomoć u jednoj od oblasti u kojoj naša država za cilj i uzor ima njemačke standarde.\n"Marković i Veber saglasili su se da su prošlomjesečna zvanična posjeta predsjednika Vlade Crne Gore Njemačkoj i njegovi sadržajni zvanični razgovori sa saveznom kancelarkom bili veoma uspješni, da su pokazali da dvije države dijele stavove u ključnim pitanima od važnosti za Evropu i region Zapadnog Balkana te da to predstavlja čvrstu osnovu za dalje unapređenje ekonomske saradnje Crne Gore i Njemačke", navode u saopštenju.\nNa sastanku je, kako navode, bilo riječi i o temama u vezi sa stabilnošću regiona Zapadnog Balkana i Evrope u cjelini.\nNjemačka podržava napredak CG\nMinistar vanjskih poslova Srđan Darmanović primio je danas u nastupnu posjetu ambasadora SR Njemačke u Crnoj Gori Roberta Hajnriha Vebera. Sagovornici su ukazali na značaj savezništva Crne Gore i SR Njemačke u okviru NATO, te istakli važnost jačanja evropske perspektive Zapadnog Balkana.\nKonstatovan je frekventan politički dijalog sa Berlinom i najavljen nastavak realizacije posjeta na visokom nivou.\nMinistar Darmanović je naglasio značaj podrške SR Njemačke evropskoj integraciji Crne Gore, kao predvodniku procesa.\nAmbasador Veber je kazao da se SR Njemačka zalaže za vrednovanje napretka na osnovu pojedinačnih rezultata zemalja u procesu pregovora sa EU. Istakao je važnu i konstruktivnu uloge Crne Gore u regionu.\nOcijenjeno je da postoji prostor za intenziviranje saradnje u brojnim oblastima, među kojima su ekonomija, odbrana i turizam.\nTokom sastanka su razmijenjena mišljenja o aktuelnim regionalnim i međunarodnim pitanjima.\nCG privržena multilateralizmu i regionalnoj saradnji\n22. 07. 2019. 58


Ruski milioni - slamka za spas Srbije\nOsim što je unela zebnju kod svih čije zarade i poslovi imaju bilo kakve veze sa budžetom, podelila je i stručnjake izjava Mlađana Dinkića da je državna kasa prazna i da bez novog zaduživanja para za zarade i penzije ima samo do narednog meseca.\nKao jedan od načina za popunjavanje blagajne, Dinkić je pomenuo mogućnost da se ruski kredit, odobren za rekonstrukciju železnice, preusmeri za budžetsku podršku.\nTo je, međutim, na "dugom štapu", jer bi tek trebalo pregovarati sa Rusima o novoj nameni pozajmice, a to može da bude vrlo težak posao s obzirom na to da su oni povoljne uslove dali jer očekuju da kroz rekonstrukciju pruga i nabavku lokomotiva i vagona, uposle i svoje firme.\nPo mišljenju profesora Ekonomskog fakulteta Milojka Arsića, koji je bio i član ekonomskog saveta dosadašnjeg premijera, "stanje budžeta dramatizuje se kako bi bio napravljen prostor za povećanje PDV-a".\n- Generacijski ali i sa stanovišta dobre budžetske politike neprihvatljivo je da se tekuća plaćanja finansiraju iz kredita koji će otplaćivati naredna pokolenja. Daleko veći efekat imalo bi ukidanje Zakona o fiskalnoj decentralizaciji, čiji inicijator je upravo bio Dinkić, kaže on i dodaje da je zbog toga budžet na kraju godine tanji za oko 40 milijardi dinara.\nArsić kaže da bi značajne uštede mogle da se dobiju ukidanjem brojnih neproduktivnih subvencija.\n- Nema opravdanja da se novac svih građana daje na korišćenje samo nekim privrednicima ili strancima. I za ta davanja koja su važan uzrok budžetskog deficita, inicijator je bio Dinkić - podseća on.\n- Jako je dobro ako novi saziv prekine tu praksu i u startu počne da gradi iskren odnos prema javnosti. Tako Dinkićevu izjavu vidim kao nameru da se građani upoznaju sa realnim stanjem i da se kaže tačno koje mere na kratki, srednji ili dugi rok mogu da donesu rezultate. Jasno je da će zbog pritiska na budžet morati da dođe do novog zaduživanja, pa iako na prvu loptu ne izgleda dobro da se ruski kredit umesto u infrastrukturu, iskoristi za budžetsku podršku, to je ipak bolje nego da se stvaraju nove obaveze kod banaka koje imaju znatno više kamatne stope - kaže Đogović.\nĐogović dodaje i da bi trebalo pročešljati parafiskalne namete, neselektivno subvencionisanje, povećati PDV i verovatno zamrznuti rast zarada i penzija za neko vreme.\nIpak, malo je verovatno da će ta mera u ovakvoj koalicionoj većini ugledati svetlost dana. Penzioneri se, pri tom, uzdaju u Jovana Krkobabića, za koga kažu da odbija i razgovor na tu temu i da "pod miškom uvek nosi koalicioni sporazum".


POBEDA ZA SABA: TSC slavio u čast trenera koji je nedavno preminuo | Novosti.RS\nVelika tragedija pogodila je srpski fudbal. Ipak, igrači TSC-a su smogli snage i ostvarili pobedu i to veoma ubedljivu.\nVeć posle prvog poluvremena bilo je jasno da će gosti osvojiti ceo plen. TSC je vodio nakon 45 minuta igre sa 2:0 golovima Tomanovića i Stanojeva.\nKonačan rezultat meče postavio je Marko Petković pogotkom u 67. minutu.\nTUGA U INĐIJI: Igrači TSC-a u suzama (VIDEO)\nPosle ove pobede TSC se nalazi na 12. mestu na tabeli sa 24 boda, dok je Inđija na 16. mestu sa 18.\nFK TSC FK Inđija fudbal Superliga Srbije Zoltan Sabo\nRAJOLA ODLEPIO: Ko želi Erlinga Halanda moraće da odvoji blizu pola milijarde evra\nFANTASTIČNI norveški golgeter Erling Haland mogao bi da postane najplaćeniji fudbaler u istoriji.\n11. 04. 2021. u 14:09\nDRUGA stanica Karavana radosti i prijateljstva Sportskih igara mladih za 2021. godinu bio je Zlatibor, gde su se školarci iz ovog kraja takmičili u pet sportova.\n14:31 SVAKA ČAST NOVAKU: Rafael Nadal progovorio o rekordu Srbina...\n14:22 OBRT DO KRAJA DANA: Meteorolog Đorđe Đurić najavio vremenski preokret i loše vesti za početak sledeće sedmice\n14:21 "AMERIKA JE DEMONIZOVALA SRBE": Ovako je Remzi Klark govorio za "Novosti" - Milošević treba da se vrati u Srbiju, zatvoriti Hag\n14:18 ABA LIGA: FMP slavio protiv Mege


Cvijan optužio Vučića: SNS se koristi za najave hapšenja političkih protivnika | SEEbiz.eu\nCvijan optužio Vučića: SNS se koristi za najave hapšenja političkih protivnika\nObjavljeno: 09.12.2013 / 14:56\nBEOGRAD - Poslanik Srpske napredne stranke (SNS) Vladimir Cvijan najavio je u ponedeljak da će se kandidovati za predsednika SNS na narednoj izbornoj skupštini i optužio lidera te stranke Aleksandra Vučića da sednice Predsedništva SNS koristi za najavljivanje hapšenja političkih protivnika ili ljudi koji mu se ne dopadaju.\nMeđu imenima koja su se, prema rečima Cvijana, pominjala na prethodne tri sednice Predsedništva SNS, kao ljudi koji bi mogli biti uhapšeni su: biznismeni Milan Beko i Miodrag Kostić, Dušan Spasojević (DS), lider LDP Čedomir Jovanović, lider DS Dragan Djilas.\nCvijan je dodao da je u istom kontekstu pominjan i član SNS Dmitar Djurović, direktor preduzeća Koridori Srbije.\nPo njegovim rečima, optužnica protiv biznismena Miroslava Miškovića je besmislena i zapravo je reč o emotivnom problemu koji Vučić ima sa optuženim.\nPojedinim predsednicima opština i gradonačelnicima rečeno je da, ili podnesu ostavke, ili će biti pokrenute istrage protiv njih, rekao je on.\n"Predsedništva SNS su se pretvorila u bilten o tome ko treba da bude uhapšen... neka sudovi i tužilaštva vode računa o tome, a ne stranački organi", kazao je Cvijan i upitao Vučića zbog čega ne poštuje zakon.\n"Moja SNS se pretvorila u sve ono protiv čega smo se borili", kazao je Cvijan i kao najveći problem istakao to što je sve u rukama Aleksandra Vučića.\nPrema njegovim rečima, od utorka će pokrenuti svoj izborni štab koji će biti u centrali SNS u Beogradu. Najavio je da će tokom kampanje u stranci posetiti odbore SNS u kojima, kako je rekao, postoje problemi i ako o tome ne sme da se priča.\nTagovi: Vladimir Cvijan, Aleksandar Vučić, Srpska napredna stranka, Miroslav Mišković, Milan Beko, Čedomir Jovanović, Dragan Đilas


Beograd dobija park Diane Budisavljević - Glas Srpske\nSrna 21.05.2020 14:57\nBEOGRAD - Park na Savskom keju u Beogradu biće nazvan Park Diane Budisavljević, koja je spasavala srpsku djecu iz ustaških logora u Nezavisnoj Državi Hrvatskoj, odlučila je danas Komisija za spomenike i nazive trgova i ulica Skupštine grada Beograda.\nPrijedlogom, koji je podnio zamjenik gradonačelnika Beograda Goran Vesić u svojstvu građanina, a koji je Komisija usvojila, predviđeno je i da se u parku koji se proteže od Brankovog mosta do Beton hale ispod Kalemegdana, podigne i spomenik ovoj humanitarki, objavio je Beoinfo.\n“Kao što je svima poznato, Diana Budisavljević, hrabra Austrijanka, svojim je požrtvovanjem i nesebičnom ljubavlju prema srpskom narodu učinila nešto što Srbija nikada neće zaboraviti. Tokom Drugog svetskog rata spasila je nekoliko hiljada srpske dece iz logora u Jasenovcu, odnosno više od 15.000 dece iz logora smrti u Nezavisnoj Državi Hrvatskoj”, naveo je Vesić u prijedlogu.\nUsvojen je i prijedloge da se u Beogradu podignu spomenici prvom predsjedniku Narodne kancelarije, vojvodi i slikaru Petru Nikolajeviću Moleru i arhitekti Aleksandru Deroku


Nacionalna Kancelarija Revizije počinje sa implementacijom plana unutrašnjih obuka za januar - ZKA\n18 јануара 2022\nU cilju stručnog usavršavanja i daljeg unapređenja znanja, zaposleni u Nacionalnoj Kancelariji Revizije (NKR) će tokom januara sprovoditi plan unutrašnjih obuka.\nKontinuirano usavršavanje profesionalnih kapaciteta je prioritet Nacionalne Kancelarije Revizije i prema godišnjem planu obuke i stručnog usavršavanja upućuju se potrebe i zahtevi kadrova za razvoj.\nTrenutno je u toku obuka o pisanju izveštaja i upotrebi jednostavnog jezika. Ova obuka je organizovana u okviru projekta bilateralne saradnje sa Nacionalnom Kancelarijom Revizije Švedske prema projektu „Saradnja za institucionalni razvoj sa Nacionalnom Kancelarijom Revizije Kosova 2020-2023“. Obuku provode stručnjaci i kolege iz Nacionalne Kancelarije Revizije Švedske.\nU okviru plana obuke za januar biće takođe održana i unutrašnja obuka na temu „Rad u SITA sistemu, glavni tehnički problemi, kako koristiti priručnike i uputstva koja se nalaze u SITA (tehnike brzog i efikasnog učenja)“.\nJoš jedna obuka koja će se održati tokom ovog meseca je i “Revizijski pristup reviziji imovine“ i obuka “Korišćenje suštinskih analitičkih procedura“.\nDo kraja januara će takođe biće održana obuka za Zakon br.03/L-178 o klasifikaciji informacija kao i obuka o podzakonskim aktima NKR-e.\nPrema Međunarodnim standardima Vrhovnih Institucija Revizije, revizijske institucije moraju promovisati kontinuirani profesionalni razvoj koji doprinosi revizorima, timu i izvrsnosti organizacije. U skladu sa ovim zahtevima, NKR je posvećena da se obezbedi da njeno osoblje ima profesionalne kompetencije i podršku kolega i rukovodstva kako bi posao obavljao na odgovarajući način.\nGeneralna revizorka Kosova, Vlora Spanca, u pratnji Zamenika generalnog revizora, Bezada Halilaja, poslanice u švedskom parlamentu, Mia Sydow Mölleby, bivše poslanice u Parlamentu Letonije, ujedno ...\nNacionalna Kancelarija Revizije (NKR) je u sredu održala radionicu „Povećanje uticaja revizije kroz sprovođenju preporuka“. Pored lidera NKR-a, radionici su prisustvovali poslanici Skupštine ...\nNacionalna Kancelarija Revizije (NKR) objavila je izveštaj revizije učinka „Nabavke u Kosovskoj energetskoj korporaciji“. Ova revizija pokriva period 2018-2020 i imala je za cilj da proceni da ...\n-Nedostaci identifikovani revizijama se ponavljaju svake godine, a to je pokazatelj da posvećenost institucija u sprovođenju preporuka nije na zadovoljavajućem nivou. Generalna revizorka, Vlora ...


Regularna Velika Loža Srbije – Veliki Kancelar\nVeliki Kancelar Urednik 2007-01-01T11:14:51+00:00\nAdvokat Nenad Vukasović\nOd 1975-1990 radio je u SSUP Saveznom Sekretarijatu Unutrašnjih Poslova. Po napuštanju državne uprave prelazi u kancelariju velikana advokature Veljka Guberine, gde ostvaruje veliko prijateljstvo i profesionalnu afirmaciju, radeći na prekao 160 slučajeva, najtežih krivičnih dela, najviše krvnih delikata, odnosno ubistava. Posle 14 godina rada u kancelariji advokata Veljka Guberine, profesionalnu karijeru nastavlja sam, i definitivno ulazi u sam vrh srpske advokature. Radio je na predmetima koji su po svojoj odioznosti definitivno obeležili srpsku pravosudnu, političku i društveni scenu (branilac Zvezdana Jovanovića u slučaju atentata na premijera Zorana Djindjića, branilac Branka Berčeka u predmetu ubistva Ivana Stambolića, pokušaja ubistva lidera SPO Vuka Draškovića u Budvi i na Ibarskoj magistrali).\nJedan period proveo je kao član Socijaldemokratije, gde je postao predsednik partije, posle Generala Vuka Obradovića. Zbog neslaganja sa vrhom stranke u pogledu strateških pravaca razvoja i namere da se partija oslobodi svakog vida poltronstva i uticaja stranog kapitala, napušta političku scenu i od tada nije član ni jedne političke organizacije.\nNjegovo delovanje kao slobodnog intelektualca na društvenoj sceni ogleda se kroz kritikovanje negativnih društvenih pojava, od samog vrha vlasti do najnižih grana uprave, posebno u domenu pravosudja i ljudskih prava.\nOsnovni pravac njegovog javnog delovanja je apsolutna sloboda pravosudja, koje mora biti oslobodjeno uticaja politike, kao i jednakost svih gradjana pred zakonom – bez izuzetka. Kao takav, on svoje mišljenje i kritiku iznosi javno i bez straha prema državnom establišmentu, pojedincima i grupama koje žele da Pravo i pravosudje, te postulate ljudskih sloboda, naprave svojim privatnim vlasništvom.\nKao Slobodni Zidar, suprug i roditelj, veoma je posvećen očuvanju tradicionalnih porodičnih vrednosti, koje su stub svakog naprednog društva. Duboko veruje u Boga i negovanje dobrih medjuljudskih odnosa kroz lični primer, prvo u svom okruženju a onda i šire. Lične kvalitete i intelektualne sposobnosti pojedinaca stavlja ispred njihovog materijalnog stanja ili socijalnog statusa.\nČlan je Rotari kluba – Dedinje, gde je angažovan kao sekretar. Smatra da je altruizam kao najviši stepen dobročinstva prema drugim ljudskim bićima pravac u kome celo čovečanstvo treba da ima udela.


United odnio pobjedu ispred Dortmunda i Reala - Stiže jedan od najtalentovanijih omladinaca - Sportske.Info - Regionalni Sportski Sajt\nHome / fudbalinostrani / United odnio pobjedu ispred Dortmunda i Reala - Stiže jedan od najtalentovanijih omladinaca\nUnited odnio pobjedu ispred Dortmunda i Reala - Stiže jedan od najtalentovanijih omladinaca\nMilan Krivaja 9.9.20 | sportske.info\nKako je potvrđeno u španskim medijima, Mančester junajted je angažovao 16-godišnjeg Alehandra Garnaća iz madridskog Atletika.\nZa ovog fudbalera su interesovanje pokazali i Borusija Dortmund, kao i madridski Real, ali je Junajted uspeo da odnese pobedu.\nIdol mu je Kristijano Ronaldo, a smatraju ga za jednog od najtalentovanijih igrača iz Atletikove akademije. Ovaj mladi napadač je tek u julu napunio 16 godina, "Jorgandžije" su pokušale sve u svojoj moći da ga zadrže, ali je izgleda želja da zaigra za klub u kojem je nastupao njegov idol presudila. Garnaćo je potpisao petogodišnji ugovor sa Mančester junajtedom.\nNije to sve, Junajted želi i najmlađeg igrača u istoriji Primere Luku Romera iz Majorke. Romero je oborio rekord star 81 godinu kada je dobio priliku da zaigra protiv madridskog Reala u junu, a ovaj 15-godišnji fudbaler važi za jednog od najvećih talenata španskog fubala.\nU Majorku je stigao kao 10-godišnjak, još uvek nema profesionalni ugovor sa klubom, zarađuje hiljadu evra mesečno, dok mu klub plaća i sve račune i kiriju. Romero je rođen u Meksiku, poseduje državljantva te zemlje, ali i Argentine i Španije, nastupao je za kadetsku selekciju "Gaučosa".\nŠpanski mediji ga porede sa Mesijem, a Junajted bi da ga uvrsti u svoju akademiju, kao što je to uradio i sa pomenutim Garnaćom, ali i ranije sa mladim Alvarom Fernandezom iz akadmije Reala i Markom Huradom iz Barsine "La Masije".


Njujork tajms: Bivši Trampov saradnik danas priznaje krivicu\n► Njujork tajms: Bivši Trampov saradnik danas priznaje krivicu\nBivši visoki zvaničnik izbornog štaba američkog predsednika Donalda Trampa danas bi trebalo da prizna krivicu pošto je protiv njega podnela optužnicu istraga specijalnog savetnika o ruskom mešanju u američke izbore, preneo je Njujork tajms (The New York Times) pozivajući se na izvore.\nUticajni list ocenjuje da bi priznanje krivice savetnika Roberta Gejtsa koji je blisko povezan s bivšim šefom Trampovog štaba Polom Manafortom, bilo znak da saradjuje s istragom specijalnog savetnika Roberta Mulera.\nGejts je dugogodišnji politički konsultant koji je bio zamenik šefa Tramovog izbornog štaba. On i Manafort su prethodno radili kao savetnici bivšeg proruskog predsednika Ukrajine Viktora Janukoviča.\nDogovor o priznanju mogao bi da bude značajan razvoj istrage - znak da Gejts planira da ponudi inkriminišuće informacije protiv dugogodišnjeg saradnika Manaforta ili drugih članova Trampovog štaba u zamenu za blažu kaznu, naveo je Njujork tajms.\nMuler je povećao pritisak na Gejtsa i Manaforta desetinama novih optužnica za pranje novca i bankarske prevare koje su juče obelodanjene.\nGejtsova prva briga je da zaštiti svoju porodicu, i emotivno i finansijski od otezanja sudjenja, rekla je jedna osoba upoznata s njegovom strategijom odbrane na sudu.\nZasad nije jasno šta bi Gejts mogao da ponudi istrazi specijalnog savetnika. U optužnicama protiv Gejtsa i Manaforta ništa ne ukazuje na središnje pitanje Mulerove istrage - da li su Tramp ili njegovi saradnici koordinisali aktivnosti s ruskom vladom da se ometu predsednički izbori.\nU optužnici se navodi razvijena shema Gejtsa i Manaforta kako da sakriju od američkih vlasti milione dolara koje su zaradili kao politički konsultanti u Ukrajini gde su radili za bivšeg predsednika Viktora Janukoviča, dugogodišnjegi saveznika ruskog predsednika Vladimira Putina, navodi Njujork tajms.


Arnel Isak » AKTUELNO 13 TENDERA ZA POBOLJŠANJE CESTOVNE INFRASTRUKTURE U ZDK Ministar Isak: Odgovorno vršimo povjerene funkcije\nU pitanju su vrlo značajni projekti javnih nabavki za izvođenje radova u općinama Kakanj, Maglaj, Tešanj, Olovo, Vareš, te gradovima Visoko i Zenica. Između ostaloga, raspisani su tenderi za nastavak gradnje Glavne gradske magistrale u Zenici (GGM -vangradska dionica II faza), vrijedan dva miliona KM, te za rekonstrukciju dionice ceste Zenica-Babino-Arnauti za šta je Vlada ZDK ove godine izdvojila milion KM. Osim toga, u toku su radovi i na projektu rekonstrukcije ceste Čajdraš-Lokvine, za šta je također opredijeljeno milion KM. Uskoro bi trebali početi radovi na 1,2 miliona KM vrijednom projektu sanacije i modernizacije ceste R-445 Kakanj-Visoko na dionici Moštre-Visoko.\n„Vrijednim radom smo pokazali da ne želimo graditi samo metre i zadovoljiti se sitnim ulaganjima, nego kilometre i dati maksimum na poboljšanju cestovne infrastrukture na regionalnim cestama na području ZDK koji su u nadležnosti našeg ministarstva i Kantonalne direkcije za ceste, ali i poboljšanju cestovne infrastrukture na lokalnim cestama, kao što je projekt rekonstrukcije ceste Zenica-Babino-Arnauti, koja je u nadležnosti grada Zenica. Kao odgovorni vršioci povjerenih mandata i funkcija svjesni smo da sve naše aktivnosti trebaju i moraju biti usmjerene ka poboljšanju kvaliteta života građana, a to posebno mora biti u fokusu djelovanja kad je u pitanju rasterećenje privrede i poboljšanje poslovnog ambijenta. Vlast je tu da bude servis građana i privrede“, kaže Arnel Isak, ministar za prostorno uređenje, promet i komunikacije i zaštitu okoline ZDK.


Koncern Volkswagen obara prodajne rekorde - Automagazin\nTačnije, koncern Volkswagen prodao je 3,09 miliona automobila. U Evropi je prodaja porasla za 3,8 % na 1,86 miliona automobila, od čega je 1,62 miliona prodato u Zapadnoj Evropi. Interesantno je da je u Nemačkoj, koja važi za najveće automobilsko tržište u Evropi, prodaja pala za 3,8 % na 515.000 automobila. Najveći porast prodaje u regionu Volkswagen je zabeležio u Srednjoj i Istočnoj Evropi, gde se prodalo 22,8 % više automobila nego u istom peroidu prošle godine. U azijsko - pacifičkom regionu Volkswagen je u prvom polugodištu postigao porast prodaje od 20,9 % na 509.000 automobila. Najveći porast u ovom delu sveta zabeležen je u Kini, gde je Volkswagen prodao 431.000 autombobila, što predstavlja porast od 24,6 %. Na najvećem automobilskom tržištu sveta, u Severnoj Americi prodaja Volkswagena porasla je za 3,1 % na 263.000 automobila, pri čemu je samo u SAD-u prodato 163.000 (2,8 % više nego prošle godine). Ukupna prodaja Volkswagena na američkom kontinentu porasla je za 27,7 %, gde je prodato ukupno 339.000 automobila sa znakom Volkswagena.\nOd marki u koncernu Volkswagena najviše se može pohvaliti Škoda Auto, čija je prodaja u prvom polugodištu porasla za 13,8 % u odnosu na prošlu godinu, na 311.000 automobila. Nemački Audi je prodao 9,8 % automobila više, odnosno 509.000 autommobila, što je istorijski rekord za ovu marku. Prodaja Volkswagena porasla je za 7,4 % na 1,8 miliona automobila. Jedina marka koja posluje pod kapom Volkswagena, a koja je zabeležila pad prodaje jeste Seat, čija je prodaja opala za 1,8 % na 222.000 automobila. Čak se i luksuzne marke u vlasništvu VW grupacije mogu pohvaliti rastom prodaje: Britanski Bentley zabeležio je porast od 18,8 % na 5.600 automobila, Lamborghini je prodao 1.200 automobila, što predstavlje porast od 29,7 %, a Bugatti je uspeo da prda 37 automobila, što je 131,3 % više nego prošle godine. Goran Sarić - Automagazin


Hodžis: Stvoriti povoljno okruženje za dijalog | Radio Kosovska Mitrovica\n18. May, 2019 17:42 |\nPenzionisani američki general-potpukovnik Frederik Ben Hodžis, ocenio je da je veoma važan „novopromenjeni“ pristup SAD i Evrope u konačnom rešavanju spora između Beograda i Prištine.\nHodžis, koji je učestvovao na nedavnom skupu „NATO nedelja“ u Beogradu, u organizaciji Centra za evroatlantske studije, rekao je za Glas Amerike da treba stvoriti „povoljno okruženje“ u kojem bi Aleksandar Vučić i Hašim Tači mogli da rade na rešavanju ključnih pitanja.\nPrema njegovom mišljenu, treba odustati i od pridika i tendencije izolovanja iz pregovora onih koji se smatraju ili prikazuju lošim.\n„Nalazimo se u dobu nadmetanja velikih sila kao što su Rusija i Kina. U takvim okolnostima neophodno je takozvano ‘pozitivno pojačanje’ sa akterima, koji možda nisu bez greha, ali su važni za postizanje rešenja. Arhitekta takvog pristupa je bivši pomoćnik američkog državnog sekretara Ves Mičel. U tome ga u potpunosti podržavam“, objasnio je Hodžis.\nOn je istakao i da je najvažniji cilj da Srbija stekne više čvrstih strateških opcija nego što ih trenutno ima, pre svega obezbeđen ulazak u Evropsku uniju.\n“Po meni, Srbija ne želi da postane Venecuela, niti Kuba, niti da ima samo jednog prijatelja u svetu, Rusiju. Iako je vojno neutralna, Srbija obavlja vojne vežbe i sa američkim vojnicima i sa vojnicima zemalja koje su prijateljske prema NATO-u, kao i sa ruskim trupama. Verujem da Srbi istinski žele da budu neutralni, međutim budućnost leži u zapadnoj integraciji. Naravno da moraju da ispune sve uslove pre priključenja EU”, naveo je Hodžis.\nOn je ocenio da se predsednik Srbije Aleksandar Vučić trenutno nalazi ne samo pod pritiskom nerešenog pitanja KiM, već i domaćih krugova, kao i Rusije.\nPodsetivši da se Srbija, posle jednostranog proglašenja nezavisnosti južne pokrajine okrenula Rusiji za pomoć u Savetu bezbednosti UN, Hodžis je izrazio uverenje da Moskva neće odustati od te svoje prednosti sve dok situacija sa KiM ne bude rešena i ocenio da ona uopšte nije zainteresovana da spor bude rešen.\nHodžis je dodao da je važno suzbiti “narative” koje Rusija, kako je rekao, nameće u vezi sa SAD i NATO.\n“Većina građana Srbije automatski povezuje SAD sa NATO, a NATO sa bombardovanjem od pre dvadeset godina. To je narativ koji Rusija forsira, ali to je i razlog zbog kojeg sam želeo da zajedno odam poštu deci koja su tragično nastradala prilikom bombardovanja. Gubitak života dece bilo koje zemlje, bilo koje vere, bilo kojeg etničkog porekla je užasna stvar. To je i podsetnik koliko je važno da se više nikad ne ponovi da mladi ljudi gube život na području Balkana”, naveo je Hodžis.


► Novi zakon: Građani će se pitati šta da se gradi u njihovoj lokalnoj sredini\nPredloženim izmenama i dopunama Zakona o lokalnoj samoupravi i Zakona o državnoj upravi, koji su sutra na dnevom redu Skupštine Srbije, predviđeno je veće uključivanje građana u donošenje odluka i efikasniji rad gradova i opština, u okviru čega će se građani pitati i šta u njihovom mestu treba da se gradi.\nBiće omogućeno uključivanje građana u postupak pripreme investicionog dela budžeta lokalne samouprave, odnosno građani će imati mogućnost da kažu šta da se gradi.\nPredloženim propisama predviđeno je da je pet odsto ukupnog broja građana sa biračkim pravom dovoljno da pokrene građansku inicijativu.\nIzmenama Zakona o matičnim knjigama koji su na dnevnom redu sutrašnje sednice parlamenta građanima će biti omogućeno da u matične knjige upišu promenu pola, a biće omogućen i dobrovoljni upis podatka o nacionalnoj pripadnosti.\nPodaci iz Registra matičnih knjiga voditi u elektronskom obliku, građani će, gde god se nalazili u Srbiji ili van nje, moći da dobiju izvode iz matičnih knjiga, a izdavanje izvoda iz matičnih knjiga proširuje se i na diplomatsko-konzularna predstavništva Srbije u inostranstvu.\nPredlogom izmena i dopuna Zakona o nacionalnim savetima nacionalnih manjina predloženo je jasnije definisanje ovlašćenja nacionalnih saveta nacionalnih manjina, smanjenje prekomerne politizacije i transparentniji rad nacionalnih saveta.